culturelovers: Ελένη Γαληνού: “Τα πάντα στη ζωή μας είναι πίστη!”\nΕλένη Γαληνού: “Τα πάντα στη ζωή μας είναι πίστη!”\nΠάνω στο γραφείο βρίσκεται μια στοίβα από παλιά βιβλία με εξώφυλλα στις αποχρώσεις του μπεζ, του κόκκινου, του καφέ και του γκρι. Λίγα εκατοστά πιο πέρα, λευκά χαρτιά, ένα λεξικό, ένα ζευγάρι γυαλιά. Και σε θέση δεσπόζουσα, στο κέντρο της δρύινης επιφάνειας εκπέμπει αχνά το τεχνητό της φως η “μήτρα” που κυοφορεί τις λέξεις ή αλλιώς ο ηλεκτρονικός υπολογιστής. Λέξεις, οι οποίες αποτυπώνονται με μαύρο μελάνι στην οθόνη και από εκεί κατευθείαν στην καρδιά των αναγνωστών. Το βλέμμα μου περιπλανιέται τριγύρω. Από κάθε γωνιά μοιάζει να μου κλείνουν το μάτι χάρτινοι ήρωες που έχουν πάρει μέχρι στιγμής ζωή από την ξεχωριστή πένα της. Μυρωδιά από ρόφημα τριαντάφυλλο ανακατεμένο με κανέλα έρχεται από την ανοιχτή πόρτα κι εγώ πιάνω τον εαυτό μου να ρίχνει κλεφτές ματιές σε αναμνηστικές φωτογραφίες στον τοίχο, τετράδια με ζωγραφιές στα ράφια και το κουκλίστικο σερβίτσιο για τσάι που βρίσκεται στο τραπεζάκι δίπλα μου.\n“Αυτή τη φορά θα σε υποδεχτώ στο γραφείο μου, εκεί όπου κάθομαι και γράφω με τις ώρες, εκεί όπου ονειρεύομαι και είναι το καταφύγιό μου”, μου είχε πει στο τηλέφωνο πριν από λίγες ημέρες, όταν μιλήσαμε για να κανονίσουμε την ακριβή ημερομηνία και ώρα της συνέντευξης με αφορμή την κυκλοφορία του νέου της μυθιστορήματος “Ακόμη θυμάμαι”. Η Ελένη Γαληνού, η συγγραφέας με καταγωγή από τη Λέσβο, που θυμάται ακόμη τα παιδικά καλοκαίρια στη θάλασσα του νησιού, τα πρώτα νεανικά σκιρτήματα, τις ανέμελες βόλτες στην πλατεία Σαπφούς, στην προκυμαία της Μυτιλήνης, αλλά και στα δρομάκια της αγαπημένης της Ερεσού, όπου βρίσκεται μέχρι και σήμερα το πατρικό της. Είναι εκείνη, που μέσα από την ιστορία του κοριτσιού με τα ξανθά μαλλιά και το χάρισμα να απαλύνει τον ανθρώπινο πόνο, μας ωθεί να κάνουμε ένα ταξίδι στο χρόνο “φυσώντας” τη σκόνη που εδώ και χρόνια κάλυπτε σαν σκοτεινός μανδύας, την πίστη μας στην αγάπη, στο όνειρο, στο να ανακαλύπτουμε τη δύναμη που φωλιάζει μέσα μας. Αρκεί να το θέλουμε.\nΣε έναν παραδοσιακό δίσκο με μπρούντζινα σκαλίσματα φέρνει τοποθετημένα με μεράκι τα φλιτζάνια μας με το αχνιστό ρόφημα τριαντάφυλλο, ασημένια κουταλάκια και πολύχρωμα πιατάκια για τα κάθε λογής γλυκίσματα που συνοδεύουν το αφέψημά μας. “Είναι κάτι που το λάτρευα από μικρή, να παίζω με τα κουζινικά και να φτιάχνω γλυκά και λιχουδιές για τις κούκλες μου και αργότερα για τους ανθρώπους που αγαπώ”, ακούγεται να καταθέτει η φωνή της. Και κάπως έτσι ξεκίνησε η μεταξύ μας κουβέντα…\nΤο πρώτο που τη ρωτάω, είναι το τι είναι αυτό που πυροδότησε μέσα της την επιθυμία να ενσταλάξει ζωή στους χαρακτήρες του τρίτου κατά σειρά βιβλίου της, με τον τίτλο “Ακόμη θυμάμαι”;\n«Ήθελα καταρχάς να γράψω μια ιστορία αγάπης, που θα έκανε τους αναγνώστες κλείνοντας τα μάτια και πηγαίνοντας πίσω στο χρόνο, σε άλλη εποχή, να φιλοσοφήσουν, να σκεφτούν, να ονειρευτούν, να αφυπνίσουν μέσα τους το ρομαντισμό, την ευαισθησία, τη δύναμη που κρύβει μέσα του ο κάθε άνθρωπος και την οποία χρειάζεται να ανακαλύψει για να πάει τη ζωή του ένα βήμα παραπέρα. Όλα αυτά δηλαδή, τα οποία σήμερα “πετρώνουμε” τρέχοντας όλη την ημέρα σε δουλειές, υποχρεώσεις και αντιμετωπίζοντας κάθε είδους βάσανα. Αν καταφέρω, λοιπόν να τον κάνει να νιώσει όλα αυτά τα συναισθήματα και να πει ότι “ναι, τελικά υπάρχουν κι αυτά τα πράγματα στη ζωή”, τότε πιστεύω ότι θα έχω εκπληρώσει το σκοπό που είχα στο μυαλό μου, όταν έγραφα αυτό το μυθιστόρημα.\n»Παράλληλα, ήθελα να μιλήσω και να αναπτύξω έναν προβληματισμό για ξεχωριστές δυνάμεις που αναπτύσσουν οι άνθρωποι κάποιες φορές, όπως είναι για παράδειγμα η ενόραση, το χάρισμα του να παίρνεις τον πόνο ή οι διάφορες ενεργειακές θεραπείες, που ιδίως τη δεδομένη χρονική στιγμή, έχουν μπει αρκετά στη ζωή μας. Έτσι, σκέφτηκα, ότι αν το έγραφα στο σήμερα, θα έπρεπε να τοποθετήσω αυτό το κομμάτι της θεραπείας σε μια άλλη λογική βασισμένη ίσως σε κάποια μεταφυσική θεωρία, οπότε πηγαίνοντάς το πίσω στο χρόνο –όταν δεν υπήρχαν όλα αυτά– θα μπορούσα να το εντάξω στο κομμάτι του θρύλου αφήνοντας τον καθένα να το δει όπως θέλει. Να σταθεί και να το επεξεργαστεί ή απλά να το προσπεράσει βλέποντάς το σαν παραμύθι, όπως το αποκαλεί άλλωστε και η ίδια η καλόγρια που αφηγείται την ιστορία».\nΌση ώρα μου μιλάει, έχω στα χέρια μου το βιβλίο, το οποίο στάθηκε πιστός μου φίλος όλο το προηγούμενο διάστημα. Ακόμη θυμάμαι πόσες ώρες χανόμουν στις σελίδες του και όση κι αν ήταν η κούραση στο τέλος της ημέρας, εξανεμιζόταν μονομιάς. Σε μια από αυτές, οι λέξεις που κοσμούν το περιεχόμενό της, μου ψιθύρισαν πως “…όσο κι αν οι καιροί αλλάζουν, κάποια πράγματα έχουν τον τρόπο να παραμένουν αναλλοίωτα στο πέρασμα του χρόνου…”. Ένα από αυτά είναι και το στοιχείο της πίστης, που απλώνεται σαν φωτεινό πέπλο πάνω από εικόνες, σκέψεις και συναισθήματα που παίρνουν σάρκα και οστά μέσα από τη δράση των ξεχωριστών αυτών γυναικών, οι οποίες διαμορφώνουν την πλοκή της ιστορίας.\n«Τα πάντα στη ζωή μας είναι πίστη! Η πίστη όχι μόνο προς το Θεό, αλλά και σε ένα σκοπό, σε μια ιδέα, σε ένα όραμα. Η πίστη είναι αυτή που ενεργοποιεί τα πάντα. Η πίστη και η αγάπη. Η αγάπη που σε δένει με τους ανθρώπους γύρω σου, η αγάπη που έρχεται και μετά τον έρωτα, η αγάπη που έχει η Χάρις –η κεντρική ηρωίδα του βιβλίου– ακόμη και για το σκυλί της. Και αυτό το ίδιο της το χάρισμα, το να απορροφά δηλαδή τον πόνο με ένα και μόνο άγγιγμά της, κι αυτό στην πίστη στηρίζεται. Με την πίστη έλκεται και με την πίστη απωθείται. Και όταν κάποια στιγμή εκείνη χάνει το χάρισμά της, το χάνει επειδή έπαψε να πιστεύει σε αυτό. Για να επανέλθει το χάρισμα, αρκεί μόνο να επανέλθει η πίστη. Αλλά και χωρίς αυτό, εκείνη συνεχίζει και αγωνίζεται με όπλο της την αγάπη. Και η αγάπη έχει πολύ μεγάλη δύναμη. Είναι η μεγαλύτερη κινητήρια δύναμη στο Σύμπαν».\nΣαν άνθρωπος, που στη μάχη μεταξύ αγάπης και λογικής πάντοτε τάσσομαι υπέρ της πρώτης, δεν χρειάζομαι παραπάνω από ένα δευτερόλεπτο της ώρας για να επιβεβαιώσω του λόγου το αληθές με ένα νεύμα μου, εκείνη ακριβώς τη στιγμή που μοιράζεται μαζί μου αυτά τα λόγια. Κι αμέσως μετά, τη σκυτάλη παίρνει η επόμενή μου ερώτηση. Το “μοναστήρι στον βράχο”, όπου ζουν οι πέντε μοναχές της ιστορίας, θεωρείται κακορίζικο και στοιχειωμένο. Το ξανθό κορίτσι με το χάρισμα αντιμετωπίζεται με καχυποψία. Προλήψεις, δεισιδαιμονίες, προκαταλήψεις. Μέχρι ποιο βαθμό τους επιτρέπουμε σήμερα να υφαίνουν με το σκουρόχρωμο “νήμα” τους, τον ιστό της ζωής μας;\n«Η μόρφωση αποβάλλει την προκατάληψη και σε κάνει να βλέπεις τα πάντα με πιο στοχαστικό μάτι. Υπάρχουν όμως ακόμη πολλοί άνθρωποι που έχουν αρκετό φόβο για το άγνωστο και όλα εκείνα τα πράγματα που τα θεωρούν “σκοτεινά”. Από τη μια μεριά θέλουν να τα προσεγγίσουν και από την άλλη θέλουν να κρατήσουν μια απόσταση. Είναι δικαίωμα του κάθε ανθρώπου να τα αντιμετωπίσει και να τα διαχειριστεί, όπως εκείνος κρίνει σωστό για τον εαυτό του. Ακόμη και οι ίδιες οι μοναχές της ιστορίας –η Δομινίκη, η Μαρία, η Χρυσοστόμη, η Ορθοδοξία και η Αικατερίνη– οι οποίες καθοδηγούνται να μορφώνονται, σε μια ιστορική περίοδο κατά την οποία δεν μορφώνονταν εύκολα οι γυναίκες, ακόμη κι αν δεν πιστεύουν σε κάτι, έχουν όμως τη θέληση να το σεβαστούν και να το κατανοήσουν ψάχνοντας μέσα τους με τη βοήθεια της μόρφωσης. Έτσι σταματούν να φοβούνται καταστάσεις που δεν μπορούν να ερμηνεύσουν με τη λογική, όπως για παράδειγμα το χάρισμα του νεαρού κοριτσιού. Η ίδια η ηγουμένη μάλιστα λέει σε κάποιο σημείο του βιβλίου ότι: “Ακόμη κι αν δεν μπορώ να εξηγήσω αυτό που συμβαίνει, μπορώ όμως να το προστατεύσω, γιατί δεν βλέπω κάτι κακό μέσα σε όλο αυτό”.\nΔυο γυναίκες, η μοναχή Δομινίκη και η Πέρσα, μια απλοϊκή γυναίκα που μένει στο χωριό έχοντας κι εκείνη το δικό της χάρισμα, εμφανίζονται σε αρκετά σημεία του μυθιστορήματος και συμβάλλουν με τον τρόπο τους στην εξέλιξη της ιστορίας. Τι ενσαρκώνουν οι δυο αυτές φιγούρες;\n«Η μία εκπροσωπεί τη θρησκεία με την παραδοσιακή της μορφή και η άλλη τη θρησκεία με τη σύγχρονη μορφή και τις προεκτάσεις της. Είναι τα δύο αντίθετα αλλά συγχρόνως και τα δύο αλληλοσυμπληρούμενα, γιατί οι θρησκείες δεν είναι διαφορετικές, εμείς οι άνθρωποι τις αντιλαμβανόμαστε διαφορετικά. Ο Θεός είναι ένας. Εμείς του αλλάζουμε όνομα και υπόσταση και τον τοποθετούμε εκεί, όπου μπορούμε να τον κατανοήσουμε. Ο Θεός, όμως είναι τα πάντα. Όσο πιο πολύ προσπαθείς να τον εξηγήσεις, τόσο περισσότερο τον περιορίζεις», μου απαντά σπέρνοντας το σπόρο για να σκεφτεί αργότερα ο καθένας μας ποια είναι τα όρια που βάζουμε κατά καιρούς στην απεραντοσύνη της πίστης.\nΣημαντικό ρόλο στην πορεία όλων μας διαδραματίζει και ο έρωτας, η δύναμη της αληθινής αγάπης που ενεργοποιεί το καλύτερο κομμάτι του εαυτού μας και μας ωθεί στο να επαναπροσδιορίζουμε το τι είναι αυτό που πραγματικά θέλουμε από τη ζωή. Έναν τέτοιο έρωτα βιώνει και η Χάρις. Ωστόσο, κάποια στιγμή αναγκάζεται να επιλέξει μεταξύ του έρωτα που μεταμορφώνει, και της δύναμης που πηγάζει από το χάρισμά της. Αξίζει να θυσιάζουμε αυτό που είμαστε, θαμπωμένοι από το εκτυφλωτικό φως της αληθινής αγάπης;\n«Όταν εισέλθει στην καρδιά σου ο έρωτας, ξεχνάς τα πάντα. Είναι κάτι απόλυτα συγκλονιστικό, το οποίο μπορείς να καταλάβεις μόνο όταν το ζήσεις. Τότε μόνο είσαι σε θέση να διαπιστώσεις σε τι περιπέτειες μπορεί να σε βάλει, πόσες φορές μπορεί να σε κάνει να αναθεωρήσεις, πόσο χαμηλά μπορεί να σε φτάσει ή πόσο πολύ μπορεί να σε εξυψώσει. Άνθρωπος που δεν ερωτεύτηκε, δεν έζησε! Επομένως, και βέβαια αξίζει! Η Χάρις το πίστευε το χάρισμά της και το υπηρέτησε μέχρι που μπήκε στη ζωή της αυτή ακριβώς η ανώτερη δύναμη, ο έρωτας και η αγάπη. Οι μεγαλύτερες κινητήριες δυνάμεις στο Σύμπαν. Ο καθένας έχει στη ζωή το δικαίωμα της ελεύθερης βούλησης. Ωστόσο, ποτέ δεν το απαρνιέται το χάρισμά της αυτό, απλά από ένα σημείο κι έπειτα το υπηρετεί με άλλη μορφή. Εξακολουθεί να βοηθάει τους ανθρώπους έστω και με τα δυο απλά της χέρια πλέον, αψηφά τους κινδύνους και τις κακουχίες και τρέχει να συνδράμει και στο μέτωπο του πολέμου. Πάντα να προσφέρει, να ανακουφίσει, να συμπαρασταθεί, όπως και όπου μπορεί».\nΤο απόγευμα έχει πια παραχωρήσει τη θέση του στο βράδυ, την ώρα που ο ουρανός ετοιμάζεται να υποδεχτεί το φεγγάρι, το οποίο καθώς περνούν τα λεπτά, γεμίζει με τη χαρακτηριστική χρυσαφένια του μπογιά. Εκείνη τη στιγμη περνάει από το μυαλό μου άλλο ένα σημείο του βιβλίου, όπου διάβασα πως “η μεγαλύτερη μάχη του ανθρώπου είναι το να φτάσει να εκπληρώσει το έργο του, για ό,τι είναι ταγμένος ο καθένας μας”. Πόση δύναμη χρειάζεται να διαθέτει κανείς για να συνεχίζει ακάθεκτος την αποστολή του, όταν τα πάντα και όλοι γύρω του δοκιμάζουν συνεχώς την πίστη του σε αυτήν;\n«Πιστεύω ότι τη μοίρα σου πρέπει να την ανακαλύψεις, να την αντέξεις και να την εκπληρώσεις. Όλοι οι άνθρωποι έχουν να εκπληρώσουν έναν υψηλό σκοπό για τον οποίο ίσως τελικά και να αξίζει τον κόπο να παλέψει κανείς λίγο παραπάνω προκειμένου να τον φτάσει μέχρι το τέλος. Ο ίδιος σου ο εαυτός γνωρίζει πολύ καλά αυτό που θέλει πραγματικά να κάνει, αρκεί να αφουγκράζεσαι τις ανάγκες του. Αν όμως κάπου στην πορεία, το μέσα σου σου λέει να εκπληρώσεις κάτι άλλο, κάνεις στροφή και κάνεις κάτι άλλο. Μερικές φορές βλέπουμε έναν σκοπό και χρειάζεται να παραμείνουμε πιστοί σε αυτόν, ενώ άλλες πάλι φορές πρέπει ίσως να αλλάξουμε δρόμο. Ο σκοπός στη ζωή μας δεν είναι πάντα ένας. Δεν είναι η μοίρα εκείνη που θα έρθει και θα σε κινήσει σαν πιόνι, λέγοντάς σου ότι τώρα πρέπει να κάνεις αυτό ή το άλλο. Πρέπει εσύ να αντέξεις να το κάνεις με τη βοήθεια της ελεύθερης βούλησης. Σε περίπτωση που τα γύρω-γύρω αρχίζουν να “ροκανίζουν” αυτό που πας να φτιάξεις, πρέπει να δυναμώσεις την πίστη σου. Μερικές φορές μάλιστα είναι ακριβώς οι δοκιμασίες, αυτές που κινούν τα νήματα και που έρχονται ακριβώς για να δυναμώσει η πίστη σου».\nΈνα μεγάλο μέρος του βιβλίου διαδραματίζεται το 1940, στην καρδιά του πολέμου. Είναι η εποχή που ο άνθρωπος έχει ανάγκη περισσότερο από ποτέ, τη δύναμη της αγάπης. Ισχύει το ίδιο και σήμερα, λαμβάνοντας υπ’όψιν την παγωμένη ανάσα που στρέφει πάνω μας η πολύπλευρη κρίση;\n«Δυστυχώς ούτε την αγάπη, ούτε την ανθρωπιά μας υπηρετούμε πλέον σωστά παρόλο που βλέπουμε ότι όλοι μας θέλουμε να έχουμε δίπλα μας δείγματα ανθρωπιάς, όσο συχνότερα γίνεται», τονίζει και η φωνή της χαμηλώνει, καθώς χρωματίζεται από συγκίνηση και όλα όσα φέρνουν μαζί τους οι αναμνήσεις από τις πρόσφατες επισκέψεις της στο νησί της, τη Λέσβο, εκεί όπου όπως μου εκμυστηρεύεται, “ξεβράζονται καθημερινά θαλασσοδαρμένοι άνθρωποι στη στεριά με την ελπίδα μιας καλύτερης ζωής να καθρεφτίζεται στα μάτια τους”. Παρά τις κακουχίες. Παρά την ταλαιπωρία. “Κι όλοι οι ντόπιοι τρέχουν να τους βοηθήσουν, δεν μπορείς να φανταστείς τι έκαναν οι άνθρωποι από το νησί για να τους βοηθήσουν όλον αυτόν τον καιρό. Δεν χάνεται η ανθρωπιά μας, αλλά να, έπρεπε να συμβεί κάτι τόσο συγκλονιστικό σαν αυτό, για να ξυπνήσει ξανά!”.\nΆνθρωποι που έχουν την ικανότητα να βλέπουν μέσα στην ψυχή του διπλανού τους και να του εκφράζουν την αλήθεια που βλέπουν και αισθάνονται, αντιμετωπίζονται σήμερα αρκετά συχνά, με σκεπτικισμό και καχυποψία. “...με φώναζαν μάγισσα, επειδή μπορούσα να βλέπω στις ψυχές τους, επειδή τους έλεγα αυτά που ένιωθαν. Δεν τους άρεσαν. Τους τρόμαζε η ίδια τους η αλήθεια”, αφηγείται μια από τις μοναχές. Έχουμε στις μέρες μας τα “κότσια” να κοιτάξουμε κατάματα την αλήθεια;\n«Είναι γεγονός ότι δεν μας αρέσει πολύ να ακούμε την αλήθεια. Ούτε από τους ανθρώπους δίπλα μας, αλλά ούτε και από εκείνους που ενδεχομένως είναι προικισμένοι με κάποιο χάρισμα για να μπορούν να το πράττουν. Όλα όμως είναι σχετικά, αν τα παρατηρείς χωρίς να βιάζεσαι να βγάλεις συμπεράσματα. Για παράδειγμα, αν επισκεφθείς το Άγιο Όρος και συναντήσεις έναν καλόψυχο παππούλη, όπως ήταν ο γέροντας Παΐσιος, ας πούμε, που έχει ενόραση και σου αποκαλύπτει προφητείες, ξαφνικά τον αγιοποιείς. Επομένως εξαρτάται και πώς θα το δούμε κι εμείς όλο αυτό. “Είχε μεγάλη δύναμη να βλέπει μακριά και μέσα σου”, έτσι μου έχουν πει φίλοι μου που είχαν την τύχη να τον συναντήσουν.\n»Τέτοιοι άνθρωποι μπορούν να εκφράσουν αυτά που πολλές φορές μαρτυρούν τα μάτια μας, αλλά δεν έχουμε τη δύναμη να τα εκφράσουμε με λόγια, όπως την ενοχή ή το φόβο μας. Αυτά βέβαια δεν χρειάζεται να είσαι φωτισμένος για να τα δεις, απλά λίγο να έχεις τη διάθεση να τα προσέξεις και να τα αφουγκραστείς μέσα σου. Λίγο να ανοίξεις την καρδιά σου και να νιώσεις τι εκπέμπει ο άλλος. Και πάντοτε νιώθεις, αν αυτά που εκείνος σου λέει, είναι αληθινά. Το λένε κι αυτό τα μάτια του. Γι’αυτό υποστήριζαν παλιά πως “άνθρωπο που δεν κοιτάει στα μάτια, να μην τον εμπιστεύεσαι”. Ακόμη θυμάμαι τα λόγια της μητέρας μου πάνω σε αυτό: “ Άνθρωπος που κοιτάει τα πλάγια να μην τον εμπιστεύεσαι”…».\nΗ τελευταία γουλιά από το ρόφημα τριαντάφυλλο έχει εδώ και πολλή ώρα κυκλοφορήσει στις φλέβες μου και μαζί με την επίδραση που έχουν στην καρδιά μου όλα όσα ειπώθηκαν μέσα σε αυτές τις ώρες, δημιουργείται μέσα μου η αίσθηση ότι όλα θα πάνε καλά. Για όλους μας. Όλα θα αλλάξουν και κάθε μας βήμα θα μας οδηγήσει στο να εκπληρώσει ο καθένας τη μοίρα του. Απλά λίγο να έχει κανείς τη διάθεση να αφουγκραστεί. Το μέσα του. Τον διπλανό του. Τη μοίρα του. Την καρδιά του. Και τότε όλα θα πάρουν το δρόμο τους.\n…και κάποιες φορές, αφορμή για να ξυπνήσουν μέσα σου όλα αυτά, μπορεί να σταθεί έστω ένα και μόνο βιβλίο, που θα βρεθεί την κατάλληλη στιγμή στο μονοπάτι σου καλώντας σε να αποκρυπτογραφήσεις τα πολύτιμα μηνύματα που μεταφέρει. Γραμμένο από μια γυναίκα, που μέσα από το μελάνι της πένας της μιλάει τη γλώσσα της αλήθειας και που όσο υψηλό κι αν είναι τις περισσότερες φορές αυτό το τίμημα, δεν την φοβίζει, γιατί έχει μάθει από μικρή να μην “κοιτάει ποτέ τα πλάγια…”\n*Το βιβλίο της Ελένης Γαληνού, “Ακόμη θυμάμαι”, κυκλοφορεί από τις Εκδόσεις Μίνωας.\nΕτικέτες Ακόμη θυμάμαι, Βιβλιοφάγοι, Βίκυ Καλοφωτιά, Εκδόσεις Μίνωας, Ελένη Γαληνού, συνέντευξη, Culturelovers.gr


Ενοικιάζονται κορυφές στα Ιμαλάια ! - Echoes.gr NetRadio -\nΑκούγεται σαν αστείο αλλά είναι πέρα για πέρα αληθινό.\nΕκπρόσωπος της κυβέρνησης του Νεπάλ, στη μικρή επικράτεια του οποίου βρίσκονται οκτώ από τις δέκα υψηλότερες κορυφές του κόσμου και περισσότερα από τριακόσια βουνά το υψόμετρο των οποίων ξεπερνά τα 5.000 μέτρα, ανακοίνωσε πως πρόκειται να διατεθούν προς ενοικίαση οι πανύψηλες κορυφές των Ιμαλάιων.\nΤο Νεπάλ, κάτω από την υψηλότερη κορυφή του κόσμου, προσελκύει συνεχώς ορειβάτες που θέλουν να κατακτήσουν τις κορυφές των Ιμαλαΐων. Στόχος των Αρχών είναι να αυξήσουν τα έσοδα της χώρας (που ομολογουμένως είναι περιορισμένα) και να συμβάλουν στην αποσυμφόρηση της βασίλισσας όλων των κορυφών του κόσμου, το Everest .\n«Έχουμε αρχίσει συζητήσεις για παραχώρηση απάτητων κορυφών σε ιδιωτικές επιχειρήσεις οι οποίες θα τις αξιοποιήσουν ως ένα νέο τουριστικό προϊόν» εξήγησε στο Γαλλικό Πρακτορείο Ειδήσεων ο εκπρόσωπος του υπουργείου Τουρισμού του Νεπάλ. Η κυβέρνηση είναι ανοιχτή σε προσφορές τόσο από τοπικές όσο και από ξένες επιχειρήσεις. Είναι εντυπωσιακό ότι την χρονιά που μας πέρασε σημειώθηκε ρεκόρ αποστολών στο Everest.\nΟ αυξανόμενος αριθμός όμως των επισκεπτών στην υψηλότερη κορυφή του κόσμου, την έχει μετατρέψει στην υψηλότερη χωματερή του κόσμου. Μάλιστα με βάση τους νέους κανόνες που αποσκοπούν στον καθαρισμό της, οι ορειβάτες που θα την «κατακτούν» θα πρέπει να φέρουν πίσω 8 κιλά σκουπιδιών. Το μέτρο αυτό θα ισχύει για τους ορειβάτες που θα ανεβαίνουν από την κατασκήνωση βάσης του Everest και πάνω, ενώ η ισχύς του θα είναι από τον Απρίλιο μέχρι το τέλος της ορειβατικής σεζόν.\nΠολλοί είναι εκείνοι που χαιρέτισαν με ενθουσιασμό την πρωτοβουλία της κυβέρνησης να βάλει «ενοικιαστήριο» στις κορυφές των Ιμαλαΐων (ανάμεσά τους και ο Ορειβατικός Όμιλος του Νεπάλ). Κάποιοι ωστόσο κάνουν λόγο για μια πρωτοβουλία η οποία «αντιτίθεται πλήρως στο πνεύμα του ορειβατισμού».


Thiropedia » Κεδρότσιχλα/ Γερακότσιχλα\nHome Κεδρότσιχλα/ Γερακότσιχλα\nΗ Κεδρότσιχλα είναι το δεύτρο σε μέγεθος είδος τσίχλας που συναντάμε στην χώρα μας. Έχει μακριά ουρά και χαρακτηριστική όρθια στάση. Το αρσενικό και το θηλυκό είναι όμοια σε εμφάνιση, με γκρι-καφέ μέρη, ένα κιτρινωπό χρώμα στους γλουτούς και τα υπόλευκα κάτω τμήματα σημειώνονται με έντονες, ακανόνιστες μαύρες κηλίδες. Τα φτερά πτήσης είναι γκρι, με ωχρές ακμές, και το άκρο της ουράς είναι υπόλευκο. Το κάτω μέρος των καλυπτήριων των φτερούγων είναι λευκά.\nΤρέφεται με έντομα ασπόνδυλα, σπόρους και χυμώδεις καρπούς όλες τις εποχές του χρόνου ανάλογα με τα διαθέσιμα. Κατά περιόδους είναι δυνατόν να τρέφεται μόνο με καρπούς όταν τους βρίσκει σε αφθονία όπως π.χ. τα μήλα. Είναι δε τόσο μεγάλη η προτίμηση του είδους σε αυτή την τροφή, που η αφθονία σε μήλα μίας περιόδου εξασφαλίζει και την έντονη παρουσία του σε μία περιοχή. Αναζητά την τροφή της στο έδαφος, στα δέντρα και τους θάμνους. Επίσης συλλαμβάνει έντομα στον αέρα.\nΕίναι δασόβιο είδος και ζει σε διαφόρους τύπους δασών, σε κήπους και πάρκα μεγάλων πόλεων στην βόρεια Ευρώπη. Φωλιάζει σε αποικίες μέσα στην κόμη των δέντρων. Τη συναντάμε σε αγροτικές καλλιέργειες με φυσικούς φράχτες και σε θαμνότοπους κοντά σε δάση.\nΌπως όλα τα μικρά πουλιά, η θνησιμότητα κατά το πρώτο έτος της ζωής τους είναι υψηλή. Οι φυσικοί της είναι τα αρπακτικά πχ, το Σαΐνι, ο Πετρίτης και από τα κορακοειδή κυρίως η Καρακάξα κατά την περίοδο της ωοτοκίας. Ο πληθυσμός του είδους μπορεί τοπικά να παρουσιάζει διακυμάνσεις, αλλά δεν αντιμετωπίζει σοβαρές απειλές.


ΝΤΕΤΕΚΤΙΒ ΑΜΦΙΑΛΗ, Έρευνες Ντετέκτιβ ΑΜΦΙΑΛΗ, 24h\nΝΤΕΤΕΚΤΙΒ ΑΜΦΙΑΛΗ: Καλέστε τα Γραφεία Ιδιωτικών Ερευνών Ντετέκτιβ ΑΜΦΙΑΛΗ για παρακολούθηση κινητού τηλεφώνου ή προσώπου με έρευνα ✅24h με εμπειρία.\nΝΤΕΤΕΚΤΙΒ ΑΜΦΙΑΛΗ: Για ιδιωτικές έρευνες από γραφείο ερευνών με 24h ερευνητή ντετέκτιβ Αμφιάλη στείλτε ✅email για να λάβετε οικονομική προσφορά.\nΓιατί επιλέγετε Τιμές Ντετέκτιβ Αμφιάλη από μας;\nΠότε έχετε ανάγκη από Γραφεία Ιδιωτικών Ερευνών Αμφιάλη με εμπειρία και εχεμύθεια;\nΤι θα θέλατε να έχει ένας ιδιωτικός ερευνητής στην Αμφιάλη;\nΠοιος θα σας δώσει την καλύτερη τιμή για εφαρμογή παρακολούθησης κινητών τηλεφώνων στην Αμφιάλη;\nΘέλω τιμή για παρακολούθηση προσώπων στην Αμφιάλη\nΕνδεικτικές μόνο τιμές ντετέκτιβ γραφείων ιδιωτικών ερευνών Αμφιάλη\nΓραφείο Ιδιωτικών Ερευνών Αμφιάλη από: 250€\nΝτετέκτιβ Αμφιάλη Μπίτζιου από: 300€\nΝτετέκτιβ Αμφιάλη Καζάκη από: 250€\nΝτετέκτιβ Αμφιάλη οικονομικά φθηνά!\nSOS για Ντετέκτιβ Αμφιάλη: Ένας Ερευνητής που σέβεται τον εαυτό του θα ισχυρίζονταν ποτέ ότι θα διεκπεραιώσει ένα ζήτημά σας μέσα σε μόνο 1 μέρα;


Κινητική εξέλιξη Mωρού ~ Είμαι μαμά!\nΚινητική εξέλιξη Mωρού\nΣτην αρχή το νεογέννητο είναι απόλυτα εξαρτημένο, σε σημείο που δυσκολεύεστε να πιστέψετε ότι στο τέλος αυτού του χρόνου θα το δείτε να στέκεται όρθιο στα πόδια του.\nΗ κινητική εξέλιξη ακολουθεί μια συγκεκριμένη πορεία μήνα με το μήνα. Πιο συγκεκριμένα, η ανάπτυξη του νεογέννητου έχει κεφαλοουριαία εξέλιξη.\nΑυτό σημαίνει ότι οι ασυντόνιστες κινήσεις που κάνει το μωρό στην αρχή της ζωής του, όσο μεγαλώνει οργανώνονται καλύτερα και γίνονται επιδέξιες, ξεκινώνταςπρώτα από το κεφάλι, προχωρώντας στη συνέχεια στο υπόλοιπο σώμα. Τα βασικά στάδια της κινητικής εξέλιξης ξεκινούν με τη στήριξη του κεφαλιού και μετά του κορμού. Στη συνέχεια μαθαίνει να κάθεται, να σηκώνεται και τέλος να κάνει τα πρώτα του βήματα.\nΌσον αφορά στα χέρια, στην αρχή είναι σφιγμένα σε γροθιές και αντανακλαστικά σφίγγουν δυνατά οποιοδήποτε αντικείμενο τοποθετηθεί στην παλάμη τους, όπως π.χ. το δάχτυλό σας. Γύρω στους δύο μήνες το αντανακλαστικό αυτό της αρπαγής εξασθενεί και οι παλάμες ανοίγουν, ενώμετά τους τρεις μήνες το μωρό αρχίζει συνειδητά να πιάνει αντικείμενα, πράγμα που του ανοίγει το δρόμο στην εξερεύνηση.\nΚάπου ανάμεσα στους επτάμισι με εννέα μήνες θα εγκαταλείψει την αγκαλιά ή το πάρκο του και μπορεί να ξεκινήσει να μπουσουλά. Το κίνητρο μπορεί να είναι ένα αντικείμενο που προσπαθεί να το φτάσει. Το μπουσούλημα δεν αποτελεί υποχρεωτική φάση της ανάπτυξης. Κάποια παιδιά μπορεί να προσπεράσουν αυτό το στάδιο και να περπατήσουν χωρίς να έχουν μπουσουλήσει.


Champions League: Η ευρωπαϊκή ποδοσφαιρική ελίτ στη σέντρα! | Documento\nΔιαβάζετε: CHAMPIONS LEAGUE: Η ΕΥΡΩΠΑΙΚΗ ΠΟΔΟΣΦΑΙΡΙΚΗ ΕΛΙΤ ΣΤΗ ΣΕΝΤΡΑ!\nChampions League: Η ευρωπαϊκή ποδοσφαιρική ελίτ στη σέντρα!\n20.10.2020 | 09:41\nΗ μεγάλη στιγμή στις φετινές ευρωπαϊκές διοργανώσεις έφτασε, καθώς ξεκινάει απόψε (20/10) η φάση των ομίλων του Champions League που μπορεί λόγω κορονοϊού να μην είναι τόσο αστραφτερή όπως τις προηγούμενες χρονιές, όμως δεν παύει να μαγνητίζει τα βλέμματα εκατομμυρίων φιλάθλων σε όλη την «Γηραιά» ήπειρο.\nΤριανταδύο ομάδες χωρισμένες σε οκτώ ομίλους, ανάμεσα τους και φέτος ο πρωταθλητής Ελλάδας Ολυμπιακός, ρίχνονται στη μάχη της πρόκρισης στον επόμενο γύρο με έξι αγωνιστικές που θα διαρκέσουν ως τον Δεκέμβρη. Με τους Πειραιώτες να βρίσκονται στο 3ο γκρουπ παρέα με την Μάντσεστερ Σίτι, την Πόρτο και την Μαρσέιγ. Οι «ερυθρόλευκοι» θα ξεκινήσουν τις υποχρεώσεις τους αύριο (21/10, 22.00, Cosmote Sports) ), από το γήπεδο τους καθώς υποδέχονται την πρώην ομάδα του Ματιέ Βαλμπουενά, την Μαρσέιγ στο «Γ. Καραϊσκάκης» και μάλιστα με κόσμο (περίπου 3.300 θεατές) για πρώτη δορά στα ελληνικά γήπεδα από τις αρχές του περασμένου Μαρτίου όταν ξεκίνησε το lockdown λόγω πανδημίας. Δηλαδή μετά από σχεδόν οκτώ μήνες…\nΑπόψε (20/10) ρίχνονται στη μάχη οι όμιλοι από τον 5ο μέχρι και τον 8ο με πολλά σπουδαία παιχνίδια. Στον 5ο όμιλο ξεχωρίζει το παιχνίδι ανάμεσα στην Τσέλσι με την κάτοχο του Europa League Σεβίλλη και στον 6ο η φιλόδοξη Λάτσιο υποδέχεται την Ντόρτμουντ.\nΣτον 7ο, τα δύο φαβορί, Γιουβέντους και Μπαρτσελόνα παίζουν με Ντιναμό Κιέβου και Φερεντσβάρος αντίστοιχα, ενώ στον 8ο την παράσταση κλέβει το παιχνίδι ανάμεσα στην φιναλίστ της περσινής διοργάνωσης Παρί Σεν Ζερμέν με την Μάντσεστερ Γιουνάιτεντ στο Παρίσι. Σε ένα ματς που ξυπνά μνήμες από την προπέρσινη σεζόν όταν οι Αγγλοι νίκησαν μέσα στο Παρίσι τους Γάλλους και τους απέκλεισαν από την διοργάνωση…\nΘυμίζουμε ότι στην επόμενη φάση προκρίνονται οι ομάδες που θα τερματίσουν στις δύο πρώτες θέσεις κάθε ομίλου, ενώ η τρίτη κάθε γκρουπ συνεχίζει στο Europa League.\nΑναλυτικά το πρόγραμμα των ομίλων του Champions League:\n21/10: Σάλτσμπουργκ – Λοκομοτίβ Μόσχας, Μπάγερν - Ατλέτικο\n27/10: Λοκομοτίβ Μόσχας – Μπάγερν, Ατλέτικο– Σάλτσμπουργκ.\n03/11: Λοκομοτίβ Μόσχας – Ατλέτικο, Σάλτσμπουργκ - Μπάγερν\n25/11: Μπάγερν – Σάλτσμπουργκ, Ατλέτικο - Λοκομοτίβ Μόσχας\n01/12: Λοκομοτίβ Μόσχας – Σάλτσμπουργκ, Ατλέτικο - Μπάγερν\n09/12: Μπάγερν - Λοκομοτίβ Μόσχας, Σάλτσμπουργκ – Ατλέτικο.\n21/10: Ρεάλ Μαδρίτης - Σαχτάρ Ντόνετσκ, Ίντερ – Γκλάντμπαχ.\n27/10: Σαχτάρ Ντόνετσκ – Ίντερ, Γκλάντμπαχ – Ρεάλ Μαδρίτης.\n03/11: Σαχτάρ Ντόνετσκ – Γκλάντμπαχ, Ρεάλ Μαδρίτης – Ίντερ.\n25/11: Γκλάντμπαχ - Σαχτάρ Ντόνετσκ, Ίντερ – Ρεάλ Μαδρίτης.\n01/12: Σαχτάρ Ντόνετσκ – Ρεάλ Μαδρίτης, Γκλάντμπαχ – Ίντερ.\n09/12: Ίντερ - Σαχτάρ Ντόνετσκ, Ρεάλ Μαδρίτης – Γκλάντμπαχ.\n21/10: Ολυμπιακός – Μαρσέιγ, Μάντσεστερ Σίτι – Πόρτο.\n27/10: Πόρτο – Ολυμπιακός, Μαρσέιγ - Μάντσεστερ Σίτι.\n03/11: Μάντσεστερ Σίτι – Ολυμπιακός, Πόρτο – Μαρσέιγ.\n25/11: Ολυμπιακός - Μάντσεστερ Σίτι, Μαρσέιγ – Πόρτο.\n01/12: Μαρσέιγ – Ολυμπιακός, Πόρτο - Μάντσεστερ Σίτι.\n09/12: Ολυμπιακός – Πόρτο, Μάντσεστερ Σίτι – Μαρσέιγ.\n21/10: Άγιαξ – Λίβερπουλ, Μίντιλαντ – Αταλάντα.\n27/10: Αταλάντα – Άγιαξ, Λίβερπουλ – Μίντιλαντ.\n03/11: Μίντιλαντ – Άγιαξ, Αταλάντα – Λίβερπουλ.\n25/11: Άγιαξ – Μίντιλαντ, Λίβερπουλ – Αταλάντα.\n01/12: Λίβερπουλ – Άγιαξ, Αταλάντα – Μίντιλαντ.\n09/12: Άγιαξ – Αταλάντα, Μίντιλαντ – Λίβερπουλ.\n20/10: Ρεν – Κράσνονταρ, Τσέλσι – Σεβίλλη.\n28/10: Κράσνονταρ – Τσέλσι, Σεβίλλη – Ρεν.\n04/11: Τσέλσι – Ρεν, Σεβίλλη – Κράσνονταρ.\n24/11: Ρεν – Τσέλσι, Κράσνονταρ – Σεβίλλη.\n02/12: Κράσνονταρ – Ρεν, Σεβίλλη – Τσέλσι.\n08/12: Ρεν – Σεβίλλη, Τσέλσι – Κράσνονταρ.\nΖενίτ Αγ. Πατρούπολης (Ρωσία)\n20/10: Ζενίτ - Κλαμπ Μπριζ, Λάτσιο – Ντόρτμουντ.\n28/10: Κλαμπ Μπριζ – Λάτσιο, Ντόρτμουντ – Ζενίτ.\n04/11: Ζενίτ – Λάτσιο, Κλαμπ Μπριζ – Ντόρτμουντ.\n24/11: Λάτσιο – Ζενίτ, Ντόρτμουντ - Κλαμπ Μπριζ.\n02/12: Ντόρτμουντ – Λάτσιο, Κλαμπ Μπριζ – Ζενίτ.\n08/12: Λάτσιο - Κλαμπ Μπριζ, Ζενίτ – Ντόρτμουντ.\n20/10: Ντιναμό Κιέβου – Γιουβέντους, Μπαρτσελόνα – Φερεντσβάρος.\n28/10: Φερεντσβάρος – Ντιναμό Κιέβου, Γιουβέντους – Μπαρτσελόνα.\n04/11: Μπαρτσελόνα – Ντιναμό Κιέβου, Φερεντσβάρος – Γιουβέντους.\n24/11: Ντιναμό Κιέβου – Μπαρτσελόνα, Γιουβέντους – Φερεντσβάρος.\n02/12: Γιουβέντους – Ντιναμό Κιέβου, Φερεντσβάρος – Μπαρτσελόνα.\n08/12: Ντιναμό Κιέβου – Φερεντσβάρος, Μπαρτσελόνα – Γιουβέντους.\n20/10: Παρί Σεν Ζερμέν – Μάντσεστερ Γιουνάιτεντ, Λειψία – Μπασακσεχίρ.\n28/10: Μπασακσεχίρ - Παρί Σεν Ζερμέν, Μάντσεστερ Γιουνάιτεντ – Λειψία.\n04/11: Μπασακσεχίρ – Μάντσεστερ Γιουνάιτεντ, Λειψία - Παρί Σεν Ζερμέν.\n24/11: Παρί Σεν Ζερμέν – Λειψία, Μάντσεστερ Γιουνάιτεντ – Μπασακσεχίρ.\n02/12: Μπασακσεχίρ – Λειψία, Μάντσεστερ Γιουνάιτεντ - Παρί Σεν Ζερμέν.\n08/12: Παρί Σεν Ζερμέν – Μπασακσεχίρ, Λειψία – Μάντσεστερ Γιουνάιτεντ.\nChampions League: «Ήρθαμε στη Μασσαλία για τη νίκη», δήλωσε ο Μαρτίνς\nChampions League: Η Πόρτο κράτησε τον Ολυμπιακό στην 3η θέση


Ποιο είναι το καλύτερο φάρμακο για τα άρρωστα παιδιά;\n03 Φεβρουαρίου 2015 | 10:30\nΘεραπευτικές ιδιότητες έχουν τα ζώα συντροφιάς , σε άρρωστα παιδιά. Έρευνα που πραγματοποιήθηκε σε ογκολογικό τμήμα Παιδιατρικού Νοσοκομείου , όπου νοσηλεύονταν για μεγάλες χρονικές περιόδους παιδιά με νεοπλασία, απέδειξε ότι τα ζώα συντροφιάς δρα ευεργετικά σε άρρωστα παιδιά.\nΑναλυτικότερα «πρωταγωνιστής» της μελέτης ήταν ένα λευκό αρσενικό κουνέλι, το οποίο επισκέπτονταν τους άρρωστους μικρούς του φίλους σε τακτικά χρονικά διαστήματα και παρέμενε σε ειδικό χώρο για δύο ώρες.\nΌταν το κουνελάκι ήταν στο νοσοκομείο, τα παιδιά έτρεχαν κοντά του, του μιλούσαν κάποια του έλεγαν πόσο τυχερό είναι που δεν έιναι άρρωστο και ορισμένα το τάιζαν και διάφορες λιχουδιές.\nΣτη συνέχεια οι επσιτήμονες ζήτησαν από τα άρρωστα παιδιά να ζωγραφίσουν το κουνελάκι και κάποιες στιγμές που πέρασαν μαζί του.\nΌπως τεκμηρίωσαν οι ερευνητές όσο το κουνελάκι βρισκόπνταν στο νοσοκομείο τα παιδιά ήατν ευτυχισμένα και περίμενανν με ανυπομονησία να έρθει να τα επισκεφτεί.\nΜάλιστα από την ίδια μελετη προέκυψε ότι τα άρρωστα παιδιά ήταν περισσότερο υπάκουα στις οδηγίες των θεράποντων ιατρών τους έπαιρναν τα φάρμακα τους χωρίς γκρίνια και όλα αυτά χάρι στο νέος τοςυ φίλο.\nTags: ΑΡΡΩΣΤΑ ΠΑΙΔΙΑ, ΦΑΡΜΑΚΟ


Αθ.Μποζίνης: «Παραμένουμε υπό υβριδική πολιορκία. Σωστά τα μέτρα, χάσαμε στον τουρισμό. Στοπ στις άσκοπες προγνώσεις που πανικοβάλλουν την αγορά.» - RADIO NORTH 98.0\nΑθ.Μποζίνης: «Παραμένουμε υπό υβριδική πολιορκία. Σωστά τα μέτρα, χάσαμε στον τουρισμό. Στοπ στις άσκοπες προγνώσεις που πανικοβάλλουν την αγορά.»\nHome » Δημοφιλέστερα » Αθ.Μποζίνης: «Παραμένουμε υπό υβριδική πολιορκία. Σωστά τα μέτρα, χάσαμε στον τουρισμό. Στοπ στις άσκοπες προγνώσεις που πανικοβάλλουν την αγορά.»\n«Η Τουρκία ήδη επιχείρησε μια φορά να χρησιμοποιήσει τους μετανάστες ως βιολογική βόμβα. Δεν ξέρουμε αν θα το επιχειρήσει ξανά και πότε, όμως είναι γεγονός πως η Ελλάδα παραμένει υπό υβριδική πολιορκία. Πιστεύω ότι η Βιοασφάλεια και θέματα Βιοάμυνας, θα είναι στην ατζέντα του Συμβουλίου Εθνικής Ασφάλειας όταν αυτό δημιουργηθεί.»\nΤα παραπάνω τόνισε μιλώντας στο Radio North 98 και στην εκπομπή “Βόρειος Αντίκτυπος” ο Πολιτικός Οικονομολόγος, επίκουρος καθηγητής του Πανεπιστημίου Μακεδονίας, με ειδίκευση στη Βιοασφάλεια κ. Αθανάσιος Μποζίνης, ο οποίος ήδη από το 2017 έχει αρθρογραφήσει για τον κίνδυνο χρήσης μεταναστών από τρομοκρατικά κράτη ή τρομοκρατικές ομάδες, ως φορέων βιολογικών απειλών.\nΑναφερόμενος στα εξελισσόμενα μέτρα έναντι της υγειονομικής απειλής του Covid ο κ. Μποζίνης σημείωσε: «Θεωρώ ότι αυτή τη στιγμή υπάρχουν σωστά μέτρα, τα οποία, πρέπει να υπάρχει ανά πάσα στιγμή η δυνατότητα να αναπροσαρμόζονται σε νεότερα δεδομένα, κάθε μέρα, κάθε ώρα, κάθε στιγμή. Το “βλέποντας και κάνοντας” δεν είναι θέμα πολιτικού πεδίου, είναι θέμα ροής πληροφοριών από την παγκόσμια επιστημονική κοινότητα, βάσει των οποίων, κυβερνήσεις, υπουργοί, επιτελείς, αποφασίζουν τα μέτρα που θα λάβουν έναντι βιολογικών και υβριδικών απειλών. Θα πρέπει να μάθουμε να ζούμε με μέτρα και προσοχή. Δεν ξέρουμε αν ο Covid19 είναι… προ σεισμός, κύριος σεισμός, ή μετασεισμός του SARS του MERS κ.λ.π. Δεν ξέρουμε αν θα υπάρξουν σοβαρές και πιο επικίνδυνες μεταλλάξεις. Δεν ξέρουμε πόσο μακριά ή πόσο κοντά θα είναι η επόμενη βιολογική απειλή. Και γι` αυτό δεν πρέπει να κάνουμε προβλέψεις με μαθηματικά μοντέλα, ανακοινώνοντας αποτελέσματα που σπέρνουν το φόβο. Αυτά να δίνονται στις κυβερνήσεις, ναι. Όχι όμως στη δημοσιότητα, γιατί αφενός τα στοιχεία δεν είναι σίγουρα γιατί μπορεί να αλλάξουν από τη μια στιγμή στην άλλη, αλλά σίγουρα καταστρέφουν την οικονομία δια του φόβου, πλήττοντας στην καρδιά της ψυχολογίας του καταναλωτή.»\nΟ ίδιος τόνισε πως δεν πρέπει να βγαίνουν στη δημοσιότητα προβλέψεις, δεν παρέλειψε να σημειώσει, ότι στο πεδίο του τουρισμού «χάσαμε το παιχνίδι»: «Εδώ στη Θεσσαλονίκη και στη Βόρεια Ελλάδα, πρέπει να είμαστε ακόμα πιο ευαίσθητοι, διότι έχουμε περιοχές όπως η Χαλκιδική, που μπορούν να αποτελούν πηγές πλούτου, αλλά και πηγές κινδύνου. Στο άνοιγμα του τουρισμού είναι αλήθεια πως χάθηκε το παιχνίδι, με αυτό το “ανοίγουμε, δεν ανοίγουμε”, “κλείνουμε, δεν κλείνουμε”. Χάσαμε το πλεονέκτημα που είχαμε ως χώρα μένοντας καθαροί. Προσωπικά είχα εκφράσει την εκτίμησή μου ότι το καλύτερο θα ήταν να βασιστούμε σε μια αυξημένη εσωτερική τουριστική κίνηση με χαμηλότερες τιμές.»\nO Ακης Μποζίνης Επικ. Καθηγητής ΠΑΜΑΚ στις νέες τεχνολογίες -Ειδικός σε θέματα Βιοασφάλειας στο studio του Radio North\nO Ακης Μποζίνης Διεθνολόγος – Οικονομολόγος και Επίκουρος Καθηγητής Παγκόσμιας Πολιτικής Οικονομίας και Νέων Τεχνολογιών – Βιοασφάλειας στο Πανεπιστήμιο Μακεδονίας και Associate Fellow at the Johns Hopkins University , στο studio του Radio North\nΔημοσιεύτηκε από Radio North 98.0 στις Τρίτη, 13 Οκτωβρίου 2020


Αγροσελίδα: Η σωστή άρδευση της ελιάς και η αντιμετώπιση της ξηρασίας (βίντεο)\nΗ σωστή άρδευση της ελιάς και η αντιμετώπιση της ξηρασίας (βίντεο)\nΗ Α.Ε.Σ. Ένωση Μεραμπέλλου Α.Ε. με αφορμή την παγκόσμια ημέρα για το νερό, διοργάνωσε, την Τετάρτη 21 Μαρτίου στην αίθουσα του Κινηματογράφου «Δρήρος» Νεάπολης, εσπερίδα με θέμα «ΔΙΑΧΕΙΡΙΣΗ ΑΡΔΕΥΤΙΚΟΥ ΝΕΡΟΥ ΑΠΟ ΤΗΝ Α.Ε.Σ. ΕΝΩΣΗ ΜΕΡΑΜΒΕΛΛΟΥ Α.Ε.».\nΤην εσπερίδα συντόνισαν ο πρόεδρος της ΑΕΣ Νίκος Ζαχαριάδης και η διευθύντρια Ιωάννα Φιορέντζη. Η Α.Ε.Σ. Ένωση Μεραμβέλλου είναι μια από τις τρεις αγροτικές οργανώσεις, σε Ελλάδα και Ιταλία, οι οποίες συμμετέχουν ως εταίροι στο έργο LIFE AgroClimaWater, το οποίο ξεκίνησε να υλοποιείται το Σεπτέμβριο του 2015 και πρόκειται να ολοκληρωθεί τον Αύγουστο του 2020.


Rob Kaman εναντίον Ernesto Hoost (1987).\nΑγώνας Kick boxing μεταξύ του Rob Kaman και του Ernesto Hoost στο W.K.A. Kickboxing την 1η Φεβρουαρίου του 1987 στο Άμστερνταμ.\nΑναρτήθηκε από Παγκρατιαστής Στράτων στις 2:07 μ.μ. Δεν υπάρχουν σχόλια:\nΑναρτήθηκε από Παγκρατιαστής Στράτων στις 1:49 μ.μ. Δεν υπάρχουν σχόλια:\nΑναρτήθηκε από Παγκρατιαστής Στράτων στις 11:36 μ.μ. Δεν υπάρχουν σχόλια:\nΑναρτήθηκε από Παγκρατιαστής Στράτων στις 5:24 π.μ. Δεν υπάρχουν σχόλια:\nΑναρτήθηκε από Παγκρατιαστής Στράτων στις 10:50 π.μ. Δεν υπάρχουν σχόλια:\nΑναρτήθηκε από Παγκρατιαστής Στράτων στις 12:54 π.μ. Δεν υπάρχουν σχόλια:


Ολόκληρη η διάλεξη του Νίκου Λυγερού - Δείτε σε video ~ Loutrakiblog.gr\nΟλόκληρη η διάλεξη του Νίκου Λυγερού - Δείτε σε video\nΔείτε σε video ολόκληρη τη διάλεξη του Νίκου Λυγερού με θέμα: "Παιδιά, γονείς και έξυπνη παιδεία" που έγινε στο Καφενείο "Το Δημαρχείο" το Σάββατο 10 Σεπτεμβρίου 2016...\nΟΙ ΔΙΑΛΕΞΕΙΣ ΑΥΤΕΣ ΑΝ ΤΙΣ ΠΟΥΜΕ ΕΤΣΙ ΔΕΝ ΓΙΝΟΝΤΑΙ ΣΕ ΚΑΦΕΝΕΙΑ.ΔΙΟΤΙ ΑΣ ΥΠΟΘΕΣΟΥΜΕ ΟΤΙ Ο ΕΝ ΛΟΓΩ ΕΠΙΧΕΙΡΗΜΑΤΙΑΣ ΔΕΝ ΕΙΝΑΙ ΠΡΟΣΙΤΟΣ ΣΤΟΝ ΚΟΣΜΟ ΔΗΛΑΔΗ ΕΧΕΙ ΚΑΙ ΔΕΝ ΕΠΙΘΥΜΩ ΝΑ ΠΑΩ ... ΓΙΑΤΙ ΝΑ ΧΑΣΩ ΤΗΝ ΔΙΑΛΕΞΗ...\n11 Σεπτεμβρίου 2016 - 11:17 μ.μ.\nΠροσωπικά θεωρώ ότι κάθε πρωτοβουλία ενημέρωσης για τέτοια επίκαιρα και λεπτά θέματα είναι καλοδεχούμενη ακόμη και αν την προσφέρουν αγενείς και μη διακριτικοί επαγγελματίες , άλλωστε δεν πας γι' αυτούς .\n12 Σεπτεμβρίου 2016 - 1:18 μ.μ.\nΚαι γιατι να πηγαίνεις σε διαλέξεις 11:17;;;\nΑφού δεν θα καταλάβεις τιποτα..\n12 Σεπτεμβρίου 2016 - 3:52 μ.μ.


ΤΑ ΝΕΑ ΣΤΗΝ ΕΛΛΑΔΑ: 31/8/2008 - 7/9/2008\nΕλληνικό διάβημα στην Τουρκία για μεταφορά παράνομων μεταναστών\nΕντός της ημέρας αναμένεται το ελληνικό διάβημα προς την τουρκική πλευρά, με αφορμή το βίντεο που είδε το φως της δημοσιότητας, στο οποίο φαίνεται τουρκική ακταιωρός να επιχειρεί να αφήσει παράνομους μετανάστες στα ελληνικά χωρικά ύδατα.\nΌπως δήλωσε την Τετάρτη η υπουργός Εξωτερικών Ντόρα Μπακογιάννη, το πρόβλημα είναι γνωστό στους γνωρίζοντες τα διπλωματικά και η προσπάθεια είναι συνεχής. «Είναι μια συνεχής ενημέρωση, η οποία γίνεται προς όλους και προς την Ευρώπη και βεβαίως διμερώς με την Τουρκία» είπε η κ. Μπακογιάννη.\nΣτο εν λόγω βίντεο, που φέρνει στο φως η εφημερίδα Έθνος την Τετάρτη, φαίνονται άνδρες τουρκικής ακταιωρού να επιχειρούν να μεταφέρουν παράνομους μετανάστες στα ελληνικά χωρικά ύδατα. Η ακταιωρός υποχωρεί όταν πλησιάζει σκάφος του Λιμενικού.\nΤο περιστατικό κατεγράφη στις 19 Αυγούστου στη θαλάσσια περιοχή του ακρωτηρίου Κόρακα, στη Μυτιλήνη.\nΤο βίντεο βρίσκεται στα χέρια των ελληνικών αρχών και κατά πληροφορίες της εφημερίδας δεν είναι το μοναδικό οπτικοακουστικό υλικό που έχουν στα χέρια τους οι ελληνικές αρχές.\nΟ κυβερνητικός εκπρόσωπος Θ.Ρουσόπουλος ερωτηθείς για το θέμα, απάντησε πως έχουμε το μεγαλύτερο αριθμό παράνομων μεταναστών και ότι η επαναπροώθησή τους είναι μια διαδικασία που ακολουθείται στις περισσότερες περιπτώσεις. Πρόσθεσε ότι γίνονται συζητήσεις σε επίπεδο ΕΕ, με πρωτοβουλία του πρωθυπουργού για δημιουργία ευρωπαϊκής ακτοφυλακής και για την ενίσχυση της φύλαξης των συνόρων ενώ μας απασχολούν και τα κέντρα εισόδου των λαθρομεταναστών.\n«Η προσπάθεια είναι μεγάλη και είναι ένα μεγάλο θέμα και μόνο να αναλογιστεί κανένας τον αριθμό που σας ανέφερε», τόνισε.\n«Η επαναπροώθηση συμβαίνει και προς την Τουρκία. Οι συζητήσεις μεταξύ των δύο χωρών αλλά και στο πλαίσιο των διεθνών οργανισμών, που είναι αρμόδιοι γι' αυτό το θέμα, γίνονται και με την Τουρκία. Ότι υπάρχουν κάποια προβλήματα, υπάρχουν. Αυτό είναι σαφές» τόνισε.\nΕν τω μεταξύ, 15 αλλοδαπούς που στερούνταν ταξιδιωτικών εγγράφων είχε κρύψει επιμελώς στο φορτηγό του 33χρονος οδηγός που συνελήφθη από τους λιμενικούς στο λιμάνι της Πάτρας.\nΟι αλλοδαποί θα μετέβαιναν λαθραία στην Ιταλία, καθώς το φορτηγό αυτοκίνητο ετοιμαζόταν να επιβιβασθεί σε πλοίο της γραμμής που συνδέει την Ελλάδα με τη γειτονική χώρα. Οι συλληφθέντες οδηγήθηκαν στην Εισαγγελία με την αυτόφωρη διαδικασία.\nΑναρτήθηκε από ΕΛΛΑΣ στις Τετάρτη, Σεπτεμβρίου 03, 2008 0 σχόλια\nΕπιβεβαίωση: Η Τουρκία υπεύθυνη για τη διοχέτευση χιλιάδων λαθρομεταναστών με σκοπό την αποσταθεροποίηση της Ελλάδας\nΣοβαρότατα ερωτηματικά για την αξιοπιστία και την «ευρωπαϊκή προοπτική» της Τουρκίας εγείρει η σημερινή αποκάλυψη της εφημερίδας «Έθνος» για τον ενεργό ρόλο της Άγκυρας στη διοχέτευση των δεκάδων χιλιάδων λαθρομεταναστών που επιχειρούν καθημερινά να περάσουν το Αιγαίο, επιβεβαιώνοντας φήμες ετών.\nΗ εφημερίδα αποκαλύπτει με αδιάσειστα ντοκουμέντα που έχουν στη διάθεσή τους οι ελληνικές αρχές, ότι ακταιωρός της Τούρκικης Ακτοφυλακής μεταφέρει λαθρομετανάστες στα ελληνικά χωρικά ύδατα.\nΣυγκεκριμένα, πλωτό σκάφος του Λιμενικού στη διάρκεια της περιπολίας του εντόπισε, ξαφνικά, το τούρκικο σκάφος (σ.σ.: τα πλήρη διακριτικά του είναι στη διάθεση των ελληνικών αρχών) να πλέει κοντά στο ακρωτήριο Κόρακας της Μυτιλήνης και εντός των ελληνικών χωρικών υδάτων, μεταφέροντας άγνωστο αριθμό λαθρομεταναστών.\nΜάλιστα, στις αποκαλυπτικές εικόνες που έχουν στη διάθεσή τους οι ελληνικές αρχές, φαίνεται ένας άνδρας, προφανώς μέλος του πληρώματος της ακταιωρού, να πετάει στη θάλασσα σωσίβια, προκειμένου να τα πιάσουν οι μετανάστες, καθώς θα πέσουν στη θάλασσα. Ετσι, με αυτά θα μπορούσαν να φτάσουν κολυμπώντας στην ακτή ή εάν καθυστερούσαν και γίνονταν αντιληπτοί από το Λιμενικό, θα εμφανίζονταν ως ναυαγοί και οι λιμενικοί θα προχωρούσαν στη διάσωσή τους. Ωστόσο, η προσπάθειά τους διακόπηκε όταν έκανε την εμφάνισή του πλωτό του Λιμενικού.\n1. Παρότι έχει επισημανθεί από την πλευρά μας, με συγκεκριμένα στοιχεία σε επαφές ανωτάτου επιπέδου των αντίστοιχων λιμενικών αρχών, η μαζική παράνομη έξοδος μεταναστών από την περιοχή του κόλπου Μαντελλιών προς το Αγαθονήσι και το Φαρμακονήσι, δεν έγινε καμία ουσιαστική προσπάθεια για το κλείσιμο αυτού του «δρόμου».\n2. Οι τουρκικές αρχές αρνούνται να εφαρμόζουν ουσιαστικά το πρωτόκολλο επανεισδοχής που έχουν συνυπογράψει, ίσως επειδή σε αυτό καθορίζεται ως λιμάνι επανεισδοχής και η Σμύρνη, στης οποίας την περιοχή μένουν πάρα πολλοί μετανάστες.\nΟπως έχει αποκαλύψει, από τις αρχές Αυγούστου, το «Εθνος», οι ελληνικές διωκτικές αρχές έχουν στοιχεία ότι στα παράλια της γειτονικής χώρας έχει συγκεντρωθεί μεγάλος αριθμός προσφύγων κυρίως από το Ιράκ και το Αφγανιστάν, που φτάνουν παράνομα στην Τουρκία, με στόχο να περάσουν στην Ελλάδα και ακολούθως σε άλλο ευρωπαϊκό κράτος. Τούρκοι αξιωματούχοι είχαν κάνει λόγο «για πληθυσμό ενός ακόμα νομού», εκφράζοντας τον έντονο προβληματισμό τους για το μέγεθος του μεταναστευτικού «κύματος».\nΣοβαρό προβληματισμό, όμως, προκαλεί και η στάση του υπουργείου Εξωτερικών, που προκειμένου να μην ενοχληθεί η τουρκική πλευρά, αποφεύγει να αναδείξει το ζήτημα της ασύδοτης δράσης των κυκλωμάτων δουλεμπόρων στη μικρασιατική ακτή. Πολύ περισσότερο όταν οι δύο χώρες, στο πλαίσιο της προσέγγισης και της συνεργασίας σε θέματα «χαμηλής πολιτικής», έχουν υπογράψει συμφωνία για την επανεισδοχή των λαθρομεταναστών που συλλαμβάνονται. Οπως έλεγε διπλωματική πηγή, πολλές φορές έχουν την παράλογη αξίωση να υπάρχει... διαβατήριο των υπό επανεισδοχή λαθρομεταναστών (όταν είναι γνωστό ότι τους αφαιρούν τα διαβατήρια οι δουλέμποροι).\nΚίνδυνος αποσταθεροποίησης της Ελλάδας\nΗ διοχέτευση πλημμυρίδας λαθρομεταναστών αποσκοπεί στην αποσταθεροποίηση της Ελλάδας μέσω της αύξησης εγκληματικότητας, της οικονομικής κρίσης, φθοράς των υποδομών και τη διάσπαση της κοινωνικής και εθνικής συνοχής. Η Ελλάδα έχει υποχρέωση να απαιτήσει από την Άγκυρα να εφαρμόσει τη συμφωνία για την επανεισδοχή και συγχρόνως να παρουσιάσει όλα τα στοιχεία που έχει συγκεντρώσει στην ΕΕ, ζητώντας να υπάρξει ευρωπαϊκή αντίδραση προς την Αγκυρα και δρομολόγηση των αποφάσεων για κοινή ευρωπαϊκή δύναμη ακτοφυλακής.\nΔυσμενής για τα ελληνικά συμφέροντα η εκλογή Μακκέιν;\nΗ ένταξη της ΠΓΔΜ στο ΝΑΤΟ με το όνομα «Δημοκρατία της Μακεδονίας» προβλέπεται στο πρόγραμμα του Ρεπουμπλικανικού κόμματος. Παράγοντες της ομογένειας κινητοποιούνται στο παρασκήνιο προκειμένου οι γερουσιαστές Ηλιάνα Ρος-Λέτινεν και Γκας Μπιλιράκης να επιτύχουν την αφαίρεση της φράσης. Σημειώνεται ότι στο Συνέδριο των Ρεπουμπλικάνων παρευρέθηκε ο σκοπιανός πρωθυπουργός. Σύμφωνα με πληροφορίες, ο Νίκολα Γκρούεφσκι -κατά τις επαφές του στις ΗΠΑ- δεσμεύτηκε ότι θα αποδεχτεί το όνομα «Βόρεια Μακεδονία», εάν στην κυοφορούμενη πρόταση Νίμιτς κατοχυρώνεται η αποκαλούμενη μακεδονική γλώσσα και ταυτότητα.\nΤην ίδια ώρα, ο σκοπιανός υπουργός Εξωτερικών Αντόνιο Μιλόσοσκι, με νέες δηλώσεις του καταγγέλλει τον ...ελληνικό εθνικισμό και αποδίδει σε πολιτικές σκοπιμότητες της κυβέρνησης Καραμανλή το αδιέξοδο στις συνομιλίες. «Ίσως κάποτε και κάπου να έχουν γίνει λανθασμένες εκτιμήσεις όσον αφορά την τακτική κατά τα προηγούμενα 15 χρόνια, η μη επίλυση, όμως, του προβλήματος δεν οφείλεται στο συνταγματικό όνομα της χώρας, αλλά πρωτίστως στον ελληνικό εθνικισμό, που βρίσκεται σε χαρακώματα και ο οποίος χρησιμοποιείται για εσωτερικούς πολιτικούς στόχους», ανέφερε ο Α. Μιλόσοσκι, το βράδυ της Δευτέρας, ενώπιον της Κοινοβουλευτικής Επιτροπής Εξωτερικών Υποθέσεων της χώρας, που συγκλήθηκε με πρωτοβουλία του προκειμένου να ενημερώσει τα μέλη της για επίκαιρα ζητήματα εξωτερικής πολιτικής. Τόνισε δε ότι η ΠΓΔΜ δεν έχει κανένα περιθώριο υποχώρησης όσον αφορά τον εθνικό-γλωσσικό αυτοπροσδιορισμό.\nΗ Γεωργία παραδέχθηκε χρήση βομβών διασποράς στη Ν. Οσετία\nΓεωργιανοί υπεύθυνοι παραδέχθηκαν ενώπιον του Παρατηρητηρίου Ανθρωπίνων Δικαιωμάτων (HRW) ότι χρησιμοποίησαν βόμβες διασποράς στη Νότια Οσετία κατά τη σύγκρουση με τη Ρωσία, ανακοίνωσε σήμερα η οργάνωση, η οποία έχει επίσης καταδικάσει τη Μόσχα για τη χρήση τέτοιων βομβών. «Οι Γεωργιανοί υπεύθυνοι αναγνώρισαν ότι χρησιμοποίησαν βόμβες διασποράς Μ85 κοντά στη σήραγγα του Ρόκι (που συνδέει τη Ρωσία και τη Νότια Οσετία)», δήλωσε η Μπόνι Ντόχερτι, ειδική σε θέματα όπλων της ΗRW. «Τουλάχιστον 14 άμαχοι σκοτώθηκαν και χιλιάδες άλλοι τραυματίστηκαν σε τουλάχιστον τέσσερα χωριά» που επλήγησαν από βόμβες διασποράς, προερχόμενες είτε από τις ρωσικές είτε από τις γεωργιανές δυνάμεις, σημειώνει εξάλλου το HRW σε ανακοίνωσή του. «Η Ρωσία αρνήθηκε (ότι έκανε χρήση βομβών διασποράς), αλλά εμείς διαθέτουμε αδιάψευστες αποδείξεις ότι έκανε χρήση σε πολλές τοποθεσίες», κατήγγειλε τέλος η Ντόχερτι.\nΕλληνικό διάβημα στην Τουρκία για μεταφορά παράνομ...\nΕπιβεβαίωση: Η Τουρκία υπεύθυνη για τη διοχέτευση ...\nΗ Γεωργία παραδέχθηκε χρήση βομβών διασποράς στη Ν...


Στρασμπούρ - Άρης 81-70 | SDNA\nΕπαναληπτικός α' φάσης πλέι οφ (ΕΡΤ3)\nΣτρασμπούρ - Άρης 81-70\n22 Φεβρουαρίου 2017, 23:19\nΤελευταία ανανέωση: 23 Φεβρουαρίου 2017, 02:09\nΟ Αρης φλέρταρε με... κάζο απέναντι στην Στρασμπούρ (81-70), καθώς βρέθηκε και στο -22, όμως χάρη στο +19 του πρώτου αγώνα πήρε το εισιτήριο για τους «16» του Champions League.\nΗ ομάδα του Δημήτρη Πρίφτη έστω κι αν χρειάστηκε να πέσει στο καναβάτσο ώστε να... σηκωθεί, πήρε το εισιτήριο για τους «16» του Basketball Champions League, όπου θα αντιμετωπίσει την Βιλερμπάν (1/3 στη Θεσσαλονίκη, 7/3 η ρεβάνς στη Γαλλία).\nΟ Ζάρας (19π.) ήταν αυτός που έσωσε τους «κίτρινους» από τεράστιο κάζο, καθώς παρά το +19 του πρώτου αγώνα, ο κακός στο μεγαλύτερο διάστημα Αρης βρέθηκε και στο -22, με τον Ζάρα να δηλώνει παρών και να δείχνει τον δρόμο ώστε η ήττα να περιοριστεί σε επίπεδα... πρόκρισης.\nΗ Στρασμπούρ εκμεταλλεύτηκε το νωθρό ξεκίνημα του Αρη και μπήκε δυνατά (11-4, 4'), με τον Ντραγκίτσεβιτς να δίνει προσωρινά λύσεις (11-8, 6'), όμως ο Ουόκερ έδωσε αέρα +8 στους γηπεδούχους στην πρώτη περίοδο (19-11).\nΕνα από τα προβλήματα του Αρη ήταν τα άστοχα τρίποντα (0/7), με την Στρασμπούρ να φτάνει και στο +12 (25-13), πριν ο Ζάρας σπάσει το ρόδι από τα 6,75μ. και ο Τζάκσον με δύο σερί φόλοου μειώσει σε 25-20 (13').\nΗ απάντηση των παικτών του Κολέ ήρθε με αντίστοιχο τρόπο, με τον Τζαϊτέ να γράφει το 34-22 (16'), ενώ οι βολές του Τζάκσον απάντησαν στο τρίποντο του Λελούπ ώστε το ημίχρονο να κλείσει στο 39-28.\nΤο κακό πρώτο ημίχρονο δεν... ξύπνησε τον Αρη, ο οποίος στην τρίτη περίοδο βρέθηκε στο καναβάτσο. Με σερί λάθη, από το 46-35 (24') η διαφορά άρχισε να ανεβαίνει, με Ουόκερ και Μέρφι να... σπάνε το φράγμα των 19 πόντων και να στέλνουν τη διαφορά στο +22 για την Στρασμπούρ (63-41) απέναντι στην «ζαλισμένη» ομάδα του Πρίφτη!\nΟ Αρης πήρε ανάσα με το τρίποντο του Ζάρα στη λήξη της τρίτης περιόδου με... ταμπλό (63-44, 30') και πλέον το τέταρτο δεκάλεπτο άρχιζε από το μηδέν, αφού είχε ισοφαριστεί το +19!\nΚορτάλ και Σλότερ έδωσαν δις +21 στην ομάδα τους, όμως Κάμινγκς και Ζάρας ήταν παρόντες, τρέχοντας 8-0 για το 72-59 (35') που έφερε ξανά τους φιλοξενούμενους σε θέση πρόκρισης!\nΟ Ξανθόπουλος με μεγάλο τρίποντο έριξε κι άλλο τη διαφορά (73-62, 37:30'') και ο Ζάρας έκανε με ωραίο λέι απ το 78-64 (39'). Ο Λελούπ απάντησε (81-64), αλλά ο Γιάνκοβιτς ήταν ψύχραιμος από τη γραμμή (81-66) και ο Κάμινγκς έβαλε την τελευταία πινελιά σε μια... γλυκιά ήττα, καθώς ο Αρης πήρε το εισιτήριο για τους «16» της διοργάνωσης.\nΟ MVP: Ο Θοδωρής Ζάρας ήταν αναμφισβήτητα ο MVP του Αρη και του αγώνα, καθώς όταν οι γηπεδούχοι έφτασαν την απαιτούμενη γι' αυτούς διαφορά έβαλε μεγάλα σουτ, τόσο στο φινάλε της τρίτης περιόδου, όσο και στην τέταρτη όταν η μπάλα... έκαιγε.\nΟ Σκληρός: Ο Κάμινγκς (14π.) έδωσε πολύτιμη βοήθεια στα τελευταία λεπτά, σκοράροντας δύο γκολ-φάουλ που βοήθησαν τον Αρη. Ο Ουόκερ ήταν πολύ καλός για την Στρασμπούρ.\nΟ Αόρατος: Ο Τζένκινς ήταν άστοχος (1/7 σουτ) και αποτέλεσε... μείον για την ομάδα του Πρίφτη.\nΟ Πεσμένος: Ο Λελούπ μπήκε δυνατά στο ματς όμως δεν συνέχισε αντίστοιχα στο υπόλοιπο του αγώνα για τους γηπεδούχους.\nΗ Γκέλα: Οι βολές έπαιξαν καθοριστικό ρόλο, καθώς οι γηπεδούχοι είχαν 9/19 σε αντίθεση με την ψυχραιμία των παικτών του Αρη.\nΗ στιγμή: Με το σκορ στο 72-51 (33:30'') ο Αρης αντέδρασε και με 8-0 έφερε τη διαφορά στα μέτρα του, παίρνοντας το πάνω χέρι για την πρόκριση.\nΗ διαιτησία: Τσμίκιεβιτς, Αουνκρόγκερς, Βογίνοβιτς είχαν μια καλή διαιτησία στην «Rhenus Sport» του Στρασβούργου.\nΟι Στρατηγοί: Οι γηπεδούχοι είχαν προβλήματα με απουσίες όμως αιφνιδίασαν τον Αρη που θεωρούσε ίσως ότι είχε τελειώσει η πρόκριση με το +19 της Θεσσαλονίκης. Η ομάδα του Δημήτρη Πρίφτη πλήρωσε την κακή μέρα συνολικά, με τον Κάμινγκς να φαίνεται μόνο στην τέταρτη περίοδο, όμως στο κρίσιμο σημείο είχε τον Ζάρα για να πάρει το εισιτήριο.\nΗ εξέδρα: Το γήπεδο στο Στρασβούργο ήταν γεμάτο, με μερικές δεκάδες φίλους του Αρη να δίνουν και... κίτρινο χρώμα στην εξέδρα με την παρουσία και τη φωνή τους.\nΤα δεκάλεπτα: 19-11, 39-28, 63-44, 81-70.\nΛακόμπ 32:55 8 3/6 0/3 2/2 7 4 3 3 1\nΣλότερ 28:07 13 2/2 3/12 0/2 6 2 1 1 0\nΛελούπ 37:49 8 1/3 2/5 0/2 5 5 0 3 1\nΟυόκερ 19:58 19 2/2 4/6 3/5 3 2 1 0 0\nΤζαϊτέ 28:55 5 2/6 0/0 1/4 7 3 0 0 0\nΚορτάλ 14:04 5 1/1 0/0 3/4 2 0 2 0 1\nΝτιλικινά 26:10 15 3/4 3/4 0/0 4 2 1 0 0\nΜέρφι 11:58 8 1/3 2/3 0/0 2 0 2 0 0\nΣΥΝΟΛΑ 200 81 15/27 14/33 9/19 38 18 11 7 3\nΓιάνκοβιτς 32:55 11 2/4 1/5 4/4 5 2 1 1 1\nΝτραγκίτσεβιτς 18:37 4 2/3 0/1 0/0 3 0 0 1 0\nΣΥΝΟΛΑ 200 70 18/34 4/25 22/25 34 13 11 6 2\n«Έκρυψε» την μπάλα ο Μιλιένοβιτς (vids)\nΜαρκόπουλος: «Τέλος καλό, όλα καλά»\nΜπόγρης: «Ναι ρε ΠΑΟΚ» (pic)


Πάσχα στην Αστυπάλαια - Φαγητό - αθηνόραμα umami\nΧωρίς μαγειρίτσα, αρνί της σούβλας και κοκορέτσι, η Λαμπρή γιορτάζεται στα Δωδεκάνησα με γεμιστό αρνάκι και γλυκά πιτάκια με τυρί. Στην Αστυπαλιά, χαρακτηριστικά είναι κάτι υπέροχα, κίτρινα κουλούρια, αρωματισμένα και χρωματισμένα με ζαφορά, που συλλέγεται από τους άγριους κρόκους του νησιού.\nΘυμάμαι την πρώτη φορά που είχα βρεθεί στην Αστυπάλαια εκτός τουριστικής περιόδου. Ήταν Μεγάλη Πέμπτη πρωί και πήγα στο φούρνο "του Γάλλου", στο Γιαλό, για να πάρω ψωμί, καραβοτσακισμένη ακόμα από το μακρύ ταξίδι. Είχα συνηθίσει να βρίσκω τον Αύγουστο ένα σχεδόν άδειο φουρνάρικο, επειδή οι πολυάριθμοι επισκέπτες αγόραζαν το ψωμί, τις τυρόπιτες και τα παξιμάδια του Δημήτρη, προτού ακόμα προλάβουν να κρυώσουν. Τώρα, το μαγαζί ήταν γεμάτο με λαμαρίνες που περιείχαν κάτι μεγάλα κατακίτρινα κουλούρια. "Ζύγισέ μου μισό κιλό", είπα στο φούρναρη. "Δεν τα πουλάω, γιατί δεν είναι δικά μου", μου αποκρίθηκε εκείνος και μου εξήγησε πως τα κουλούρια αυτά τα ζύμωναν οι γυναίκες του νησιού για το Πάσχα και του τα πήγαιναν να τα ψήσει και κατόπιν να τα φρυγανίσει, στο σχεδόν σβηστό φούρνο, για να ξεραθούν τελείως. "Μπορείς όμως να πάρεις μερικά για να τα δοκιμάσεις", μου είπε. Δαγκώνοντας το πρώτο κίτρινο κουλούρι, ξαφνιάστηκα τελείως. Είχα την εντύπωση πως η γεύση του θα ήταν πλούσια και γλυκιά, νομίζοντας πως το κίτρινο χρώμα προέρχονταν από τα πολλά αυγά. Όμως, εκείνο που γεύτηκα ήταν τελείως άγλυκο, κριτσανιστό και μάλλον πικάντικο, με ένα άρωμα ακαθόριστο. Βλέποντας την απορία μου, ο φούρναρης μου εξήγησε πως τα παραδοσιακά αυτά κουλούρια ζυμώνονται στο νησί από αιώνες και αρωματίζονται με ζαφορά. Το πανάκριβο μυρωδικό δεν είναι παρά οι στήμονες του κρόκου, τους οποίους συλλέγουν οι γυναίκες της Αστυπαλιάς κάθε Νοέμβρη από τα βουνά, όπου το φυτό φυτρώνει άγριο.\nΈχει εξαιρετικό ενδιαφέρον η απομονωμένη χρήση της ζαφοράς, στο νησί αυτό της Δωδεκανήσου. Το τόσο διαδεδομένο καρύκευμα της βυζαντινής εποχής, το οποίο παίζει σημαντικό ρόλο στα φαγητά των χωρών της Μεσογείου, αλλά και της Μ. Ανατολής, έχει εξαφανιστεί από τη σύγχρονη κουζίνα της υπόλοιπης Ελλάδας.\nΑλλά εκτός από την ιδιαιτερότητα της ζαφοράς στην Αστυπάλαια, το πασχαλινό τραπέζι και των υπόλοιπων Δωδεκανήσων διαφέρει τελείως από το δικό μας. Δεν περιέχει ούτε αρνί στη σούβλα ούτε κοκορέτσι ούτε και μαγειρίτσα. Το βασικό φαγητό της γιορτάσιμης μέρας είναι το λαμπριανό ή Λαμπριάτης. Πρόκειται για αρνί ή κατσίκι, γεμιστό με ρύζι και εντόσθια, που ψήνεται αποβραδίς σε χαμηλό φούρνο με ξύλα. Η γέμιση περιέχει σοταρισμένα εντόσθια, μαζί με ρύζι, και αρωματίζεται με κανέλα και μπαχάρι. Στην Αστυπάλαια δεν βάζουν τίποτε άλλο, αλλά στη Ρόδο, στην Κω και στο Καστελόριζο, θα βρείτε γέμιση πιο πλούσια, με σταφίδες και κουκουνάρι.\nΌπως μου εξήγησαν οι παλιότεροι, κάθε σπιτικό συνήθιζε να έχει ένα ειδικό πήλινο σκεύος, κάτι σαν σκάφη με καπάκι, στο οποίο ψήνονταν το λαμπριάτικο αρνί. Το σκεύος αυτό, που το αποκαλούν μουούρι ή μούρι στη Ρόδο και την Κάλυμνο, σφραγιζόταν με ζύμη, έτσι ώστε να μην ξεφεύγει ο ατμός και να βγαίνει το γεμιστό αρνί ζουμερό, παρόλο το παρατεταμένο ψήσιμο. Σήμερα, κανείς σχεδόν δεν διαθέτει πια τέτοια σκεύη, κι έτσι οι νησιώτες έχουν επινοήσει άλλους τρόπους για να προετοιμάζουν το γεμιστό σφαχτάρι προτού το ψήσουν. Το τυλίγουν σε λαδόκολλες και εφημερίδες και το τοποθετούν σε τσίγκινη σκάφη. Κατόπιν, το στέλνουν στο φούρναρη ή σε κάποιον συχωριανό που ξέρει να ψήνει.\nΔοκίμασα πολλούς λαμπριανούς στα χρόνια που πέρασα το Πάσχα στην Αστυπαλιά. Πάντα με εκπλήσσει όχι μονάχα η εξαιρετική γεύση της γέμισης, αλλά και το ίδιο το κρέας, το οποίο, αν και έχει ψηθεί τόσες ώρες, είναι εξαιρετικά ζουμερό και έχει κριτσανιστή πέτσα! Αξέχαστο θα μου μείνει το λαμπριανό της Καλής, της γυναίκας του Νικόλα Μανωλάκη, που είναι μια από τις πιο άξιες νοικοκυρές του νησιού. Πάντως, μη νομίσετε πως θα βρείτε την τοπική αυτή σπεσιαλιτέ στα εστιατόρια. Είναι φαγητό που το φτιάχνουν σχεδόν αποκλειστικά στα σπίτια, γι αυτό αν πράγματι θέλετε να το δοκιμάσετε, θα πρέπει να το παραγγείλετε ή να το φτιάξετε μόνοι σας.\nΌπως και στα υπόλοιπα νησιά του Αιγαίου, έτσι και στη Δωδεκάνησο, το πασχαλινό τραπέζι συμπληρώνεται πάντα με γλυκά τυροπιτάκια, τα οποία φτιάχνονται με τα θαυμάσια φρέσκα τυριά που αφθονούν αυτή την εποχή. Τα πιτάκια αυτά θα τα βρείτε σε διάφορα σχήματα και παραλλαγές. Στην Αστυπάλαια τα αποκαλούν λαμπρόπιτες και η γέμισή τους περιέχει και πάλι ζαφορά. Σημειώστε ότι πιτάκια με φρέσκο τυρί και ζαφορά ετοιμάζονται επίσης την εποχή του Πάσχα και στην όχι και τόσο κοντινή Σαρδηνία.\nΟι λειτουργίες της Μεγάλης Εβδομάδας και οι Επιτάφιοι της Δωδεκανήσου παρουσιάζουν ιδιαίτερο ενδιαφέρον. Στην Κάλυμνο, οι εκκλησιές συναγωνίζονται η μια την άλλη για τον πιο λαμπρό Επιτάφιο. Κι επειδή τα φρέσκα λουλούδια είναι λιγοστά στο νησί, Καλυμνιώτες μετανάστες από την Αμερική και την Αυστραλία στέλνουν υπέροχα ψεύτικα άνθη για το κουβούκλιο της ενορίας τους. Ακόμα και Επιτάφιο στολισμένο αποκλειστικά με καλής ποιότητας ψεύτικα μαργαριτάρια θα βρείτε στο νησί.\nΌμως, οι πασχαλινές λειτουργίες, και ιδίως της Ανάστασης, δεν είναι για φοβητσιάρηδες, σαν και μένα. Οι Δωδεκανήσιοι έχουν πάθος με τα βαρελότα και τους δυναμίτες, τους οποίους εξεσφενδονίζουν με περισσό ενθουσιασμό τις μέρες αυτές. Έτσι, αν δεν είστε οπλισμένοι με το απαραίτητο θάρρος, καλό είναι να μείνετε μακριά από τις θριαμβευτικές τελετές των ημερών.\nΚίτρινα αστυπαλίτικα κουλούρια (με ζαφορά)\nmntheologitis 9/4/2014 11:54:30 μμ\nθαυμασια τα σχολια σας παντα να ειστε καλα να πηγαινετε


ΑΠΟΚΛΕΙΣΤΙΚΟ: Δυνατότητα εκσυγχρονισμού 4 φρεγατών του ΠΝ κλάσης S, με τοποθέτηση 4 ετοιμοπαράδοτων refurbished RAM των 21 πυραύλων - Naval Defence\nΑρχική Think Out Of The Box ΑΠΟΚΛΕΙΣΤΙΚΟ: Δυνατότητα εκσυγχρονισμού 4 φρεγατών του ΠΝ κλάσης S, με τοποθέτηση 4...\nThink Out Of The BoxΕκσυγχρονισμός του ΣτόλουΚύριο ΆρθροΠΟΛΕΜΙΚΟ ΝΑΥΤΙΚΟ\nRAM 21 cell της RAMSYS\nΗ DEFEA 2021 μας αποκάλυψε πολλά και διάφορα, καθώς αν ξέρεις τι να ρωτήσεις και που, συνήθως παίρνεις αποκλειστικές απαντήσεις! Έτσι, η ΠΤΗΣΗ βρέθηκε στο περίπτερο της RAMSYS ουκ ολίγες φορές, προσπαθώντας να “αποσπάσει” όσο το δυνατόν περισσότερες πληροφορίες για το πρόγραμμα των φρεγατών. Δεν πρέπει να ξεχνάμε, πως σχεδόν όλες οι υποψήφιες φρεγάτες (πλην Λακεδαιμονίων, εεε, Ιταλών) θα φέρουν το σύστημα RAM της RAMSYS των 21 πυραύλων. Το σύστημα C-RAM μάλλον δεν το προτιμά με τίποτα το ΠΝ, καθώς ουσιαστικά ήταν μια τελευταία ελπίδα αμερικανικής “διάσωσης” της γραμμής παραγωγής του Phalanx. Άλλωστε η εξέλιξη του Phalanx έχει σταματήσει εδώ και καιρό και δεν παρακολουθεί την εξέλιξη των πυραύλων RAM.\nΓια όσους θυμούνται, στο navaldefence.gr είχαμε δημοσιεύσει ένα άρθρο σχετικά με την πιθανότητα ενός μίνι, End Of Life εκσυγχρονισμού στις φρεγάτες S, προκειμένου αυτές να αποκτήσουν μια ελάχιστη μαχητική ισχύ καθώς δεν προβλέπεται άμεση αντικατάστασή τους. Για την ακρίβεια είχαμε προτείνει την αντικατάσταση των παρωχημένων Mk29 και των ραντάρ, με το RAM 21cells, καθώς κι ένα “μικρό” ραντάρ της THALES, πχ NS50. Η ολοκλήρωση στο TACTICOS και των δυο θα ήταν άμεση. Όταν αποσύρουμε τις S, τα συστήματα μπορούν να τοποθετηθούν σε άλλα πλοία.\nΒέβαια, η “δουλειά” θα μπορούσε να γίνει και μόνο με το RAM. Ένα RAM, χωρίς τους πυραύλους, κοστίζει κοντά στα 20 εκ. ευρώ (περίπου 16+). Η κλάση S, θα μπορούσε να βάλει έναν εκτοξευτή RAMSYS στη θέση του Mk29, καθώς ο χώρος υπάρχει, η υποδομή ισχύος και στατική υπάρχει, το TACTICOS έχει ρουτίνες για RAMSYS, ενώ η ηλεκτρική ισχύς επαρκεί (αν επαρκεί για τον Mk29). Το μόνο βέβαια που μας λείπει είναι οι εκτοξευτές RAM!\nH RAMSYS στο περίπτερό της, μας είπε πως αυτή τη στιγμή, έχει διαθέσιμους τέσσερις εκτοξευτές, που προέρχονται από παλιά πλοία του Bundesmarine, μάλλον φρεγάτες F122. Οι εκτοξευτές έχουν συντηρηθεί και αναβαθμιστεί από την εταιρεία, και προσφέρονται με την εγγύηση νέου. Απλά, η τιμή, και των 4, αν αγοραστούν μαζί, είναι πολύ κάτω του 1/2 του κόστους για ίδια νέα συστήματα (κοντά στα 30 εκ. ευρώ)! Δηλαδή, με λιγότερα χρήματα από την αγορά 2 νέων, μπορούμε να αγοράσουμε 4. Το πιθανότερο είναι οι εκτοξευτές να πωληθούν όσο εμείς το συζητάμε, αλλά εμείς θεωρήσαμε υποχρέωσή μας να το αναφέρουμε!\nΓνωρίζουμε πως η εφοπλιστική κοινότητα της χώρας μας προσφέρει πολλά, είτε φανερά είτε κρυφά στο Πολεμικό μας Ναυτικό. Μια αγορά των 4 έτοιμων εκτοξευτών RAMSYS, θα… εκτόξευε τις επιχειρησιακές δυνατότητες 4 φρεγατών κλάσης S. Όπως έχουμε γράψει, δυο εξ αυτών, η ΕΛΛΗ και η ΛΗΜΝΟΣ έχουν μεγάλη ισχύ πυρός, χάρη στα 2 OtoMelara και τα 2 Phalanx. Μια προσθήκη ενός RAM, με αντικατάσταση του παρωχημένου Sea Sparrow RIM-7P, θα ήταν ότι καλύτερο αφού δεν βλέπουμε να αποσύρονται μέχρι το τέλος της δεκαετίας. Εμείς ιδέες δίνουμε…\nΠροηγούμενο άρθροΤο ΠΝ θα στραφεί σε κορβέτες μετά τις φρεγάτες, πιστεύει η Israel Shipyards\nΕπόμενο άρθροO KyrNG γράφει για τις φρεγάτες: Πρόγραμμα αναβάθμισης Πολεμικού Ναυτικού ή καινοτομία vs ρίσκο


Μεταθέσεις στο στρατό - Σελ. 1 - Forum για την θητεία\nΜεταθέσεις στο στρατό\nΑπάντηση Σελ. 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48 49 50 51 52 53 54 55 56 57 58 59 60 61 62 63 64 65 66 67 68 69 70 71 72 73 74 75 76 77 78 79 80 81 82 83 84 85 86 87 88 89 90 91 92 93 94 95 96 97 98 99 100 101 102 103 104 105 123 105>\nΠαράθεση Απάντηση Θέμα: Μεταθέσεις στο στρατό\nΑποστολή: 03/Ιουνίου/2005 ώρα 06:09\nΕπειδή ψάχνω γενικώς στο net και δεν βρίσκω συγκεκριμένες πληροφορίες και στη στρατολογία δεν το σηκώνουν το τηλεφωνάκι, θέλω να ρωτήσω πόσο καιρό περνάει κανείς σε κάθε μονάδα (βασική/ειδική εκπαίδευση, μεταθέσεις, κ. λπ.)...\nΤελειώνω τον Οκτώβρη το μεταπτυχιακό μου και σκέφτομαι να διακόψω από τώρα την αναβολή, για να καταταχθώ Νοέμβριο. Η' μήπως είναι καλύτερα να μπω Φεβρουάριο, για να αποφύγω το χειμώνα στα σύνορα; Όχι ότι με νοιάζει ιδιαίτερα, αλλά κάθε συμβουλή είναι καλοδεχούμενη...\nΠληροφοριακά, είμαι στω σώμα υλικού πολέμου (Λαμία).\nΚαι κάτι άλλο. Αν δεν δηλώσει κάποιος τρελά μέρη για μετάθεση μετά την εκπαίδευση (π. χ. Αθήνα), αλλά πιο εφικτά-μακρινά (βλ. Σάμο), είναι πιο πιθανό να μετατεθεί εκεί ή δεν έχει καμία σημασία;\nΜήπως είμαι λίγο άσχετος με όλα αυτά;\nΜηνύματα: 10056 Παράθεση Απάντηση Αποστολή: 07/Ιουνίου/2005 ώρα 01:10\nΩς προς τις μεταθέσεις, η μόνη στρατηγική που μπορείς να ακολουθήσεις είναι το βήσμα. Μην κάθεσαι να σκέφτεσαι ότι αν βάλεις λιγότερο επιθυμητή μονάδα έχεις περισσότερες πιθανότητες. Στη Σάμο που αναφέρεις, για παράδειγμα, να είσαι σίγουρος ότι θα την δηλώνουν πολλοί που κατάγονται από την περιοχή (όχι απαραίτητα κάτοικοι).\nΕάν μπεις Φεβρουάριο αντί για Νοέμβριο θα γλυτώσεις τον χειμώνα του 2005, αλλά θα φας τον χειμώνα του 2006 (αν και ως απολυόμενος λογικά θα είσαι πολύ πιο λάσκα). Εγώ μάλλον Φεβρουάριο θα πήγαινα πάντως, γιατί ως νέος στις γιορτές θα είσαι επ' όμου, ενώ του χρόνου θα είσαι πάλιουρας και μάλλον θα την σκαπουλάρεις.\nΩς προς τον χρόνο εκπαίδευσης δεν μπορώ να σε βοηθήσω γιατί με την μείωση της θητείας πλέον δεν ξέρω τι γίνεται. Εγώ έκανα 1 μήνα Μηχανικό και μετά πήγα ΔΕΑ στο Κέντρο Εκπαίδευσης Υλικού Πολέμου. ΄Με την ευκαιρεία, δεν θα καταταχθείς εκεί που σου έστειλα τον πρώτο χαρτί. Μετά την αναβολή αλλάζει...\nΠαράθεση Απάντηση Αποστολή: 08/Φεβρουαρίου/2007 ώρα 22:27\nΑν ξέρει κάποιος θα ήθελα να μου πει, αν υπάρχει σε αυτό το site ή κάπου αλλού, πίνακας αντιστοιχίας μορίων - τοποθεσίας , όσον αφορά την παραμεθοριο. πχ Σάμος = 120 μόρια, Εβρος = 150 κλπ.\nΜηνύματα: 10056 Παράθεση Απάντηση Αποστολή: 09/Φεβρουαρίου/2007 ώρα 14:13\nΣτο site υπάρχει ακριβώς αυτό που ζητάς, δηλαδή ένας Πίνακας μορίων ανά μονάδα.\nΜηνύματα: 10056 Παράθεση Απάντηση Αποστολή: 22/Φεβρουαρίου/2007 ώρα 14:03\nΤο Υπουργείο Εθνικής Άμυνας, μετά από απόφαση του υπουργού Εθνικής Άμυνας Ευάγγελου Μεϊμαράκη, επαναφέρει την «υποχρεωτική 4μηνη θητεία μακράν του κέντρου» για τους υπηρετούντες στο Πολεμικό Ναυτικό. Σύμφωνα με την ανακοίνωση του Υπουργείου Εθνικής Άμυνας, το μέτρο λήφθηκε σε μια προσπάθεια αφενός να αποφευχθούν περαιτέρω διοικητικές δυσλειτουργίες και αφετέρου να επικρατεί μεταξύ των στρατευμένων θητείας το αίσθημα δικαιοσύνης και ίσης αντιμετώπισής τους. Το νέο μέτρο πρακτικά σημαίνει ότι πλέον οι νεοσύλλεκτοι ναύτες θα τοποθετούνται σε Ναύσταθμους, βοηθητικά πλοία και σε μονάδες – υπηρεσίες, εκτός των νομών Αττικής και Θεσσαλονίκης, όπως ίσχυε μέχρι σήμερα.\nΠαράθεση Απάντηση Αποστολή: 07/Σεπτεμβρίου/2007 ώρα 19:46\nΘα ήθελα να μου πείτε μήπως γνωρίζεται κάτι σχετικά με τη στράτευση όσον έχουν καταγωγή ή κατοικούν στα Κύθηρα. Συγκεκριμένα, Είμαι κάτοικος Κυθήρων (όχι αυτή τη στιγμή γιατί σπουδάζω) και διάβασα σε τοπική εφημερίδα του νησιού, οτι μετά απο πρωτοβουλία του κ. Μιχαλολιάκου, υφυπυργού Ε. Α. όσοι κατάγωνται ή κατοικούν στα Κύθηρα, το μεγαλύτερο μέρος της θητείας τους θα βρίσκονται σε μονάδα στα Κύθηρα. Γνωρίζετε αν κάτι τέτοιο ισχύει; Σας παρακαλώ, απαντήστε άμεσα, γιατί είμαι στο τελευταίο έτος του ΤΕΙ και σε λιγότερο απο 1 χρόνο θα πάω.\nΜηνύματα: 10056 Παράθεση Απάντηση Αποστολή: 08/Σεπτεμβρίου/2007 ώρα 15:57\nΕιδικά για τα Κύθηρα; Προεκλογική μπαρούφα είναι για εξαγορά ψήφων.\nΆραγε υπάρχει στρατιωτικη μονάδα στο νησί;\nΠαράθεση Απάντηση Αποστολή: 29/Ιουνίου/2008 ώρα 07:31\nΓεια σας και απο εμενα.. Εγω επιλεχθηκα Υ. Ε. Α πεζικου στην τριπολη για Αυγουστο. Φυσικα δεν με ενδιαφερει και θελω μονο να κανω την θητεια μου και να τελειωνω οποτε θα δηλωσω πως δεν θελω.\nΠερα απο αυτο δικαιουμε να κανω 9μηνες θητεια πραγμα που δεν το εχω δηλωσει ακομα γιατι εμαθα πως ειναι καλυτερο να το δηλωσεις στα μεσα της θητειας γιατι οσοι ειναι για 9μηνο εχουν συνηθως μακρινη και δυσκολη θητεια.\nΕπισης επειδη σπουδαζω ηλεκτρονικος στο ΤΕΙ Αθηνας θα ηθελα να μαθω καποια ειδηκοτητα η καποιο τομεα που θα με βοηθαει.. Η καποια ειδηκοτητα για να ειμαι στο Κ. Ε. ΤΧ. στην πατρα. Με βολευει πολυ να ειμαι πατρα και θα ηθελα να επιλεξω κατι ωστε να μπορω να ερθω εδω.\nΠαράθεση Απάντηση Αποστολή: 28/Ιουλίου/2008 ώρα 02:03\nΕρώτησις: είμαι 100% 9μηνο ως μόνο τέκνο άγαμου μητέρας. Στην αίτηση διακοπής της αναβολής μου έκανα τη μα να το δηλώσω αυτό (ότι δικαιούμαι δηλαδή μειωμένης θητείας).\nΑυτό που με ταλανίζει και έχω πάρει διφορούμενες απαντήσεις, είναι το τι μπορώ να κάνω για να αποφύγω 7 μήνες Έβρο και περίχωρα :P Άλλοι μου λένε στην αρχή μόλις παρουσιαστείς προσπάθησε να το παίξεις Κινέζος ρε παιδί μου ή να το κουκουλώσεις κάπως και το δηλώνεις μόλις βγει η δεύτερή σου μετάθεση (δεν ξέρω άμα τα λέω και σωστά), ενώ άλλοι μου χουνε πει, πρόσεξέ το αυτό γιατί άμα το κάνεις έτσι μπορεί σε μια ακραία περίπτωση να μην δεχτούνε καν να κάνεις 9μηνο και να κάνεις 12μηνο και δεν σε χάλασε κιόλα. Αρβύλα; Γενικά ποια είναι η καλύτερη τακτική στην περίπτωση;\nΠαράθεση Απάντηση Αποστολή: 25/Αυγούστου/2008 ώρα 14:32\nθα παει κανεις θρακη για παραμεθοριο; ξερει κανεις αν ειναι καλα κομοτινη ξανθη, σερρες η αλεξανδρουπολη;\nΜηνύματα: 41 Παράθεση Απάντηση Αποστολή: 27/Αυγούστου/2008 ώρα 06:26\nφιλαρακι γενικολογεις κ δεν μας βοηθας... οι περιοχες που ανεφερες εχουν καμποσα στρατοπαιδα η καθε μια... αλλου οι συνθηκες ειναι νταξει , αλλου ειναι πιο πιεστικες...\nΠαράθεση Απάντηση Αποστολή: 05/Οκτωβρίου/2008 ώρα 16:44\nξερει κανενας αν παιζει να σου αλλαξει καποιος με βυσμα την μετατηεσι σου επειδη εχει προβληματα με σενα; εννοω αν τσακωθεις μαζι του λκαι βαλει το βυσμα του να σε αφησει αμεταθετο εκει;\nΜηνύματα: 26 Παράθεση Απάντηση Αποστολή: 13/Οκτωβρίου/2008 ώρα 18:26\nΚαλησπέρα. Θέλω να κάνω μια ερώτηση. Τον Φεβρουάριο παρουσιάζομαι. Γνωρίζω πως η ορκομωσία, γίνεται σε 15 ημέρες. Μεταθέσεις γίνονται μαζί με την ορκομωσία ή όχι ; Ευχαριστώ.\nΜηνύματα: 10056 Παράθεση Απάντηση Αποστολή: 13/Οκτωβρίου/2008 ώρα 20:09\nΗ πρώτη 'μετάθεση' λέγεται τοποθέτηση στην στρατιωτική ορολογία.\nΑφού λοιπόν ορκιστείς, έρχεται και η τοποθέτησή σου σε μονάδα.\nΑργότερα, θα πάρεις και την μετάθεση, δηλαδή την δεύτερη ή τρίτη κ. λπ. τοποθέτηση.\nΜηνύματα: 26 Παράθεση Απάντηση Αποστολή: 14/Οκτωβρίου/2008 ώρα 03:28\nΔηλαδή αν παρουσιαστώ για παράδειγμα στη Θήβα στις 15 φεβρουαρίου και η ορκομωσία γίνει στις 5 Μαρτίου η τοποθέτηση πότε θα γίνει. Συγνώμη που γίνομαι κουραστικός\nΠαράθεση Απάντηση Αποστολή: 01/Νοεμβρίου/2008 ώρα 16:49\nΚαλησπερα σας. Παρουσιαζομαι στις 11-11-2008 στο πανεστι δραμας και υποτιθεται οτι θα εκπληρωσω ενιαμηνη θητεια λογω τριτεκνιας αλλα κανενας δεν μου εχει ζητησει μεχρι τωρα καποιο αντιστοιχο εγγραφο. Ξερει κανεις την διαδικασια σε αυτη την περιπτωση;\nΕπισης γνωριζει κανεις τι επιλογες υπαρχουν για τις μεταθεσεις στην μοναδα; Ισως ειναι λιγο νωρις να τα ψαχνω αλλα... ψαρι ειναι ο καημενοσ... τι να κανω;\nΜέλος από: 19/Αυγούστου/2008\nΜηνύματα: 18 Παράθεση Απάντηση Αποστολή: 03/Νοεμβρίου/2008 ώρα 02:12\nΓεια σας ενδιαφερωμαι να παω ΥΕΑ.\nΜηπως γνωριζει καποιος αν εισαι τεκνο γονεα με αναπηρια 67%. θα εχεις μεταθεση στην πολη σου η κοντα στην πολη σου;\nΟ αδερφος μου εκανε 9μηνο στην πολη μας χωρις να ειμαστε πολυτεκνοι.\nοποιος ξερει κατι ας απαντισει.\nΜέλος από: 29/Ιανουαρίου/2009\nΜηνύματα: 4 Παράθεση Απάντηση Αποστολή: 29/Ιανουαρίου/2009 ώρα 19:13\nΛοιπόν, παρουσιάζομαι στο 547 ΤΠ στο Ρέθυμνο στις 10/2 και έχω μερικές απορίες.\nΜετά το κέντρο (στο Ρέθυμνο) γίνεται η "τοποθέτηση" όπως διάβασα όπου πάς παραμεθώριο για 3-4 μήνες, έτσι... ; Στην τοποθέτηση έχεις κάποιες επιλογές για το που θα πάς ή δεν σε ρωτάει κανείς...\nΥπάρχει περίπτωση να πάω σε μονάδα που έιναι π. Χ. πυροβολικό ή μηχανοκίνητο πεζικό ή...\nΑφού θα το κάνουμε που θα το κάνουμε το 12μηνο ας έχει και λιγάκι ενδοιαφέρον... Στο πεζικό μου φαίνεται λιγο ξενέρωμα...\nΕπίσης, εαν πάς π. Χ. οδηγός ή σε γραφείο αυτό αποφασίζεται με την τοποθέτιση όταν θα πάς στην μονάδα ή παίζει βύσμα και σε αυτά...


Τετάρτη, 22 Ιουλίου 2015 16:13\nΤο The Breeder Residency Program παρουσιάζει την Πέμπτη 23 Ιουλίου 2015 την έκθεση του Ben Wolf Noam «Field of Ares» στο ΡΟΜΑΝΤΣΟ. O Ben Wolf Noam θα εκθέσει έργα που δημιούργησε στην Αθήνα κατά τη διάρκεια τού τεσσάρων εβδομάδων residency προγράμματος της γκαλερί και που αντανακλούν την εμπειρία του στην πόλη. O Ben Wolf Noam είναι ο πρώτος συμμετέχων του The Breeder Residency Program που επιμελείται η Σταματία Δημητρακοπούλου. Η έκθεση σηματοδοτεί επίσης το ξεκίνημα της συνεργασίας του The Breeder με το ΡΟΜΑΝΤΣΟ.\nΣτην έκθεση Field of Ares, ο Wolf Noam παρουσιάζει καινούρια έργα που βασίζονται στις παραπάνω μεθόδους. Έχοντας υπόψη του ότι την παρούσα κρίσιμη στιγμή η Ελλάδα βρίσκεται υπό την απειλή της ευρωπαϊκής οικονομικής ηγεσίας, εντυπωσιάστηκε από την επιμονή της ελληνικής κοινωνίας στην αξιοπρέπεια και την ειλικρίνεια. Το Πεδίον του Άρεος ενσαρκώνει αυτές τις αντιθέσεις. Ένα μεγάλο και σωστά αξιοποιημένο δημόσιο άλσος , αφιερωμένο στην ελληνική ανεξαρτησία, που εξυμνεί τους εθνικούς ήρωες, παράλληλα φιλοξενεί κόσμο που έχει πληγεί ανεπανόρθωτα από την οικονομική κρίση. Ενσωματώνοντας υλικά από αυτό το πάρκο -που είναι το φόντο μιας πολυσύνθετης και καθόλου ξέγνοιαστης σύγχρονης κοινωνικής αρένας- μέσα από την δουλειά του ο Ben Wolf Noam συνδέεται με το συγκεκριμένο μέρος, ενώ παράλληλα αξιοποιεί τα απομεινάρια του για να δημιουργήσει έναν καινούριο χώρο σύμπλεξης μέσα στην έκθεση.\nWolf Noam Γεννημένος στο Cambridge, MA το 1987, ο Ben Wolf Noam σπούδασε στο Rhode Island School of Design στη Νέα Υόρκη (2009).\nΗμερομηνία: Εγκαίνια: Πέμπτη 23 Ιουλίου 2015, στις 20:00\nΔιάρκεια: 23 Ιουλίου – 23 Αυγούστου 2015\nΏρες λειτουργίας: Τετάρτη – Σάββατο 16:00 – 20:00\nΗ γκαλερί The Breeder παρουσιάζει την πρώτη ατομική έκθεση της Ζωής Γαϊτανίδου στο χώρο της. Η έκθεση, με τίτλο Clarity, αποτελείται από νέα έργα με παστέλ και κέντημα σε καμβά, μαζί με μία εγκατάσταση ήχου και βίντεο. 15.06.2016 12:20


Ολοκλήρωση Δημοπρασίας: "ΕΛΛΗΝΙΚΗ ΤΕΧΝΗ 19ου & 20ού ΑΙΩΝΑ" 29 ΑΠΡΙΛΙΟΥ 2009\nΔημοσιεύτηκε 30 Απρ\nΜε σημαντική επιτυχία, αν ληφθεί υπόψη το γενικότερο οικονομικό κλίμα, πραγματοποιήθηκε χθες η ανοιξιάτικη δημοπρασία έργων νεοελληνικής τέχνης του οίκου "Πέτρος Βέργος" (μέρος Α΄). Στην κατάμεστη αίθουσα του Ζαππείου άλλαξαν χέρια 108 από τα 150 έργα τη δημοπρασίας (ποσοστό 72%) με συνολικό τζίρο 1.310.000 ευρώ.\nΤο κορυφαίο έργο του Χατζηκυριάκου-Γκίκα με τίτλο "Σύνθεση σε δυο κλίμακες" πουλήθηκε αντί 118.000 ευρώ (εκτίμηση 60.000-80.000). Εντυπωσιακά ήταν επίσης τα αποτελέσματα για δύο εικόνες του Φώτη Κόντογλου που έφθασαν τις 17.700 και 16.520 ευρώ (εκτίμηση 8.000-12.000 η καθεμιά), ενώ σε ψηλές τιμές πουλήθηκαν οι "Δυο άνδρες με φτερά πεταλούδας" του Τσαρούχη (21.240 ευρώ), το "Χωριό" του Σπυρόπουλου (47.200 ευρώ), η "Σίφνος" του Τέτση (35.400 ευρώ), το "Παλτό" του Παύλου (28.320 ευρώ), κ.ά.\nΤο Β' μέρος της δημοπρασίας θα διεξαχθεί στο Ζάππειο Μέγαρο την Τρίτη 2 Ιουνίου 2009 ενώ θα προηγηθεί τριήμερη έκθεση στον ίδιο χώρο (εγκαίνια Σάββατο 30 Μαΐου, 7.00 μ.μ., η έκθεση ανοιχτή για το κοινό Κυριακή 31 Μαΐου και Δευτέρα 1 Ιουνίου, 10.00 π.μ. έως 10.00 μ.μ.).\nΗ δημοπρασία μας, Σπάνια Βιβλία, Χειρόγραφα και Έγγραφα – Νεοελληνική Χαρακτική και Ζωγραφική, στις 24 και 25 Ιουνίου 2020 στο ξενοδοχείο ATHENS PLAZA, ώρα 6.00 μ.μ. ολοκληρώθηκε.\nΓια να δείτε αποτελέσματα παλαιότερων δημοπρασιών, επισκεφτείτε το αρχείο μας.


Έρχεται η πρέσα που θα… βάφει τα μαλλιά | Perierga.gr\nHome » Περίεργες Φωτογραφίες » Έρχεται η πρέσα που θα… βάφει τα μαλλιά\nΈρχεται η πρέσα που θα… βάφει τα μαλλιά\nΕυαγγελία Αναστασάκη | 09:02 - 6 Αύγουστος 2014\nΜια καινοτόμο συσκευή που θα θυμίζει πρέσα – το γνωστό σίδερο κομμωτικής που ισιώνει την… ατίθαση κόμη – και με τη βοήθεια της νανοτεχνολογίας θα βάφει τα μαλλιά στο πέρασμά της οραματίζονται ερευνητές από το Πανεπιστήμιο του Νέου Μεξικού στις ΗΠΑ. Η βαφή των μαλλιών, ως γνωστόν, έχει μακρά ιστορία. Από τα χρόνια της αρχαιότητας τα μαλλιά αποτελούσαν σύμβολο ομορφιάς και όχι μόνο. Οι αρχαίοι Eλληνες και οι Ρωμαίοι εφάρμοζαν χένα στα μαλλιά τους χαρίζοντάς τους ένα κοκκινωπό χρώμα, ενώ οι Aραβες έκαναν κούρα με ειδικές αλοιφές που περιείχαν υδροξείδιο του ασβεστίου για φυσικό ίσιωμα. Παρά το γεγονός ότι η τεχνολογία των βαφών παρουσιάζει ραγδαίες εξελίξεις, ιδιαίτερα κατά τις τελευταίες δεκαετίες, οδηγώντας σε προϊόντα πιο φιλικά προς τη φυσιολογία της τρίχας, οι φόβοι των ειδικών γύρω από τις επικίνδυνες για την υγεία χημικές ουσίες που περιέχουν παραμένουν.\nΗ συσκευή που οραματίζονται οι αμερικανοί επιστήμονες θα βασίζεται στη νανοτεχνολογία με τη βοήθεια της οποίας μπορεί κανείς να «τυπώσει» σχέδια στα μαλλιά ή να τους αλλάξει γενικότερα χρώμα. Συγκεκριμένα, με τη βοήθεια της μεθόδου περίθλασης μιας κατευθυνόμενης ακτίνας ιόντων σε μια τούφα από καστανά μαλλιά, οι ειδικοί κατάφεραν να δημιουργήσουν ανταύγειες. Χρησιμοποιώντας τη Σπείρα του Αρχιμήδη – μια σπειροειδή καμπύλη με σταθερή απόσταση μεταξύ των δύο διαδοχικών περιελίξεων, γνωστή και ως επίπεδη έλικα – και μοτίβα μαθηματικών υπερβολών, οι επιστήμονες κατάφεραν να επιφέρουν αλλαγές ως προς το χρώμα της τρίχας. Η τεχνολογία αυτή, αναφέρουν, θα μπορούσε να ενσωματωθεί μελλοντικά σε καταναλωτικά προϊόντα και συγκεκριμένα σε ηλεκτρικές συσκευές προκειμένου οι καταναλωτές να αλλάζουν εύκολα και γρήγορα το χρώμα των μαλλιών τους. Ιδανικός «υποψήφιος» για κάτι τέτοιο θα ήταν, για παράδειγμα, μια πρέσα μαλλιών.\nΚατά τους ειδικούς, μέσω της απλής αλλαγής των ειδικών κεφαλών στη φουτουριστική συσκευή, ο χρήστης θα είναι σε θέση να επιτυγχάνει διαφορετικό χρωματικό αποτέλεσμα, με διαφορετική διάρκεια. «Ενας τρόπος για να γίνει αυτό είναι να τοποθετηθεί η συσκευή απευθείας επάνω στην τρίχα. Κάτι τέτοιο θα έχει πιο μόνιμο αποτέλεσμα μέχρι η τρίχα να μεγαλώσει και το χρώμα να «κατέβει»» εξηγεί ο καθηγητής Mηχανικής δρ Ζαΐντ Λέζεμαν. «Ο άλλος τρόπος είναι να δημιουργηθεί μια συνοδευτική μαλακτική κρέμα η οποία θα τοποθετείται πριν από την εφαρμογή ως βάση και θα προσφέρει στην τρίχα μια προστατευτική επίστρωση πολυμερών. Μετά ο χρήστης θα εφαρμόζει το σχέδιο ή το χρώμα που θέλει, το οποίο θα μπορεί να «σβήσει» με ένα απλό λούσιμο. Κάτι τέτοιο θα του προσέφερε δηλαδή τη δυνατότητα να κάνει μια προσωρινή αλλαγή» προσθέτει ο ίδιος. Τα ενδιαφέροντα ευρήματα των ειδικών δημοσιεύθηκαν στο επιστημονικό έντυπο «Journal of Cosmetics, Dermatological Sciences and Applications».\nΕτικέτες: βαμμένα μαλλιά, Μαλλιά, πρέσα


Πρίφτης: «Δύσκολη εβδομάδα, με κάνει αισιόδοξο ο Νέντοβιτς που είδαμε!» | Πράσινος Τύπος\nΠρίφτης: «Δύσκολη εβδομάδα, με κάνει αισιόδοξο ο Νέντοβιτς που είδαμε!»\nΔημοσιεύθηκε 13 ημέρες πριν, στις 9:28: 10/11/2021\nΟ Παναθηναϊκός αναχώρησε για τη Βιτόρια και ο Δημήτρης Πρίφτης μίλησε για τη «διαβολοβδομάδα» που ξεκινάει για τους «πράσινους» κόντρα στην Μπασκόνια.\nΑναλυτικά όσα είπε ο προπονητής του «Εξάστερου» για:\nΓια το παιχνίδι με την Μπασκόνια: «Πολλές ομάδες δεν είναι φορμαρισμένες αυτήν την περίοδο και ψάχνουν τις σταθερές και τα σημεία αναφοράς τους. Μια τέτοια ομάδα είναι η Μπασκόνια αλλά και εμείς. Είναι μια δύσκολη εβδομάδα. Απέναντι στη Μπασκόνια θα πρέπει να είμαστε έτοιμοι να παίξουμε απέναντι σε μια άμυνα που θα παίζει στα όρια του φάουλ. Να περιμένουμε ένα physical παιχνίδι, να περιμένουμε πως ό,τι κάνουμε θα έχει επαφή και μεγάλη πίεση. Θα πρέπει να ανταπεξέλθουμε απέναντι στην άμυνά τους ώστε να μην κάνουμε λάθος πάσες και να μην της δώσουμε εύκολους πόντους στον αιφνιδιασμό.\nΑπό εκεί και πέρα υπάρχουν κάποια σημεία που χρειάζονται προσοχή, όπως είναι το κομμάτι του Γκεντράιτις, που είναι καλός σουτέρ. Γενικά οι Ισπανικές ομάδες έχουν κάποιους παίκτες με καλό μακρινό σουτ από off screen καταστάσεις με τη Μπασκόνια πέραν του Γκεντράιτις να διαθέτει επίσης τον Φοντέκιο και τον Μαρίνκοβιτς. Θα πρέπει σε αυτόν τον τομέα να είμαστε δυνατοί, να πιέσουμε τον πασέρ και να μην τους επιτρέψουμε αυτές τις φάσεις αλλά και το transition παιχνίδι του Μπόλνγουϊν, ο οποίος είναι πολύ γρήγορος στο ανοιχτό γήπεδο. Από εκεί και πέρα θα πρέπει να κάνουμε τα βασικά, να μην κάνουμε λάθος πάσες, να μην παρατήσουμε τα αμυντικά ριμπάουντ ενώ και το μακρινό μας σουτ θα παίξει σημαντικό ρόλο».\nΓια τον Νεμάνια Νέντοβιτς: «Με κάνει αισιόδοξο, αλλά είναι δεδομένο πως δεν είναι ακόμη 100% έτοιμος. Δεν ξέρω αν και κατά πόσο τέτοιες εμφανίσεις θα είναι σε σταθερή βάση. Δουλεύουμε και σίγουρα σε κάποιο διάστημα θα είναι στο γνωστό του επίπεδο. Το βασικό είναι να είναι υγιής και κάποια στιγμή θα έχει σταθερή απόδοση για μεγάλο χρονικό διάστημα. Μας βοήθησε πολύ στην επιθετική μας λειτουργία κόντρα στη Φενέρ η παρουσία του Νέντοβιτς. Ήταν αυτοί οι 20 πόντοι που μας πήγαν στους 90. Χρειάζεται δουλειά και υπομονή».


Shakira: Αγκαλιά με τον γιο της, Milan Pique στον τελικό του Μουντιάλ! Φωτογραφίες - Tlife.gr\n14.07.2014 | 08:13\nΗ Shakira μαζί με τον θρύλο του λάτιν – ροκ Carlos Santana κι άλλους καλλιτέχνες ανέλαβαν να διασκεδάσουν τους φιλάθλους του Μaracana αλλά και τους θεατές του χθεσινού τελικού του Μουντιάλ. Λίγο πριν αρχίσει η αναμέτρηση που ανέδειξε τελικά παγκόσμια πρωταθλήτρια την Γερμανία.\nΗ Λατίνα σταρ δεν είναι η πρώτη φορά που συμμετέχει στην τελετή λήξης ενός Παγκόσμιου Κυπέλλου. “Το ποδόσφαιρο έχει αλλάξει τη ζωή μου με πολλούς τρόπους και την έχει επηρεάσει θετικά σε πολλά επίπεδα. Αυτός θα είναι ο 3ος μου τελικός Μουντιάλ κάτι που είναι μία τρομερή τιμή για εμένα αλλά ποτέ δεν θα ξεχάσω εκείνο του 2010 όταν συνάντησα τον έρωτα της ζωής μου στη διοργάνωση. Αν δεν υπήρχε το Μουντιάλ και το ποδόσφαιρο δεν θα υπήρχε και ο γιος μου”, δήλωνε λίγες ώρες νωρίτερα στη συνέντευξη Τύπου η τραγουδίστρια.\nΑπό εκείνη τη χρονιά η Shakira είναι ζευγάρι με τον αστέρα του ποδοσφαίρου Gerard Pique και έχουν αποκτήσει μαζί έναν γιο, τον Milan. Ο μικρούλης μάλιστα ήταν αυτούς που έκλεψαν τις εντυπώσεις στον χθεσινό τελικό! Η εικόνα της διάσημης μαμάς να κρατάει αγκαλιά τον γιο της μέσα στο Maracana ήταν από τα πιο γλυκά στιγμιότυπα!\nΟ Milan ήταν μαζί με τον μπαμπά του στις κερκίδες όσο η Shakira ξεσήκωνε τον κόσμο με τις χορευτικές και φωνητικές της ικανότητες! Στη συνέχεια βρέθηκε στην αγκαλιά της....\nΦυσικά και για την ίδια η βραδιά θα μείνει αξέχαστη. Μάλιστα ευχαρίστησε τον κόσμο μέσα από τον λογαριασμό της στο twitter! “Δεν θα ξεχάσω ποτέ αυτή τη μέρα στο maracana. Ευχαριστώ που με φέρατε εδώ”, έγραψε λίγο μετά τον τελικό.\nΠάρε μία γεύση από την εμφάνιση της Shakira!


Eurogroup: Πλήρης υποταγή Τσίπρα στις ορέξεις των κορακιών | ΑΝΤΙΘΕΣΕΙΣ | antinews.gr\nEurogroup: Πλήρης υποταγή Τσίπρα στις ορέξεις των κορακιών\nΑν δείτε κανέναν Συριζαίο να χορεύει τσάμικο στο Σύνταγμα, μαζέψτε τον. Αν πανηγυρίζει για τη συμφωνία που... πέτυχαν στη Μάλτα τότε μάλλον είναι να του φορέσουν ζουρλομανδύα.\nΔιότι πρόκειται για ακόμη μια πολιτική απάτη, όχι στο ό,τι δεν έκλεισε η συμφωνία (που πολύ αμφιβάλλουμε και γι' αυτό) αλλά στο ότι προσπαθούν για ακόμη μια φορά να μας την παρουσιάσουν ως τεράστια επιτυχία. Για να εξηγούμαστε:\nΤα μέτρα 3,6 δισ. ευρώ κλείδωσαν και δεν συνδέονται με την ανάπτυξη. Ο κόσμος να χαλάσει δηλαδή οι συνταξιούχοι θα χάσουν 1,8 δισ. ευρώ από τις τσέπες τους ενώ ακόμη 1,8 δισ. θα χαθεί από όλους τους Έλληνες μέσω του αφορολόγητου που θα μειωθεί. Το ξανατονίζουμε. Τα μέτρα δεν συνδέονται με την ανάπτυξη της χώρας. Αν θυμάστε η κυβέρνηση έλεγε ότι θα υπάρξουν περικοπές μόνο αν δεν πιάσουμε τους στόχους. Τώρα, τους πιάσουμε δεν τους πιάσουμε... καήκαμε.\nΆλλο αρνητικό. Τα αντίμετρα που είναι... οέο; Ασαφείς δηλώσεις για το αν και πότε θα εφαρμοστούν, όμως, η ουσία είναι ότι μπαίνει ρήτρα ανάπτυξης. Αν δηλαδή πιάσουμε τον στόχο που έχει τεθεί για 3,5% τότε το επιπλέον αυτού θα δοθεί. Είναι τόσο γελοίοι μάλιστα που ο Τσακαλώτος ανακοίνωσε πακέτο αντίμετρων για την ανεργία, την ιατροφαρμακευτική περίθαλψη και άλλες τέτοιες ανοησίες.\nΗ ουσία είναι ότι η θεωρία του «1 ευρώ μέτρα – 1 ευρώ αντίμετρα» ήταν ένα ψέμα της κυβέρνησης και να δούμε με τι μούτρα θα ψηφίσουν όλοι αυτοί οι τζάμπα μάγκες. Θα ψηφίζουν σίγουρα μέτρα και υποσχέσεις για ψίχουλα, αυτή είναι η αλήθεια.\nΌμως, ακόμη και η επιστροφή της τρόικας δεν έχει ξεκαθαρίσει πότε θα γίνει. Μπορεί δηλαδή να υπάρξουν νέες καθυστερήσεις και η συμφωνία να κλείσει τον Μάιο ή και τον Ιούνιο, με ό,τι αυτό συνεπάγεται για την πραγματική οικονομία.\nΤις επόμενες ώρες θα δούμε κυβερνητικά στελέχη να βγαίνουν στα κανάλια και να πανηγυρίζουν για τη συμφωνία. Θα λένε ότι πέτυχαν να μην εφαρμοστούν τα μέτρα από το 2018 κι ότι έρχονται τα... αντίμετρα. Θα πέσει πολύ γέλιο αλλά και πολύ κλάμα καθώς τους βλέπουν συνταξιούχοι οι οποίοι ξέρουν ότι θα έχουν απώλειες στο εισόδημά τους έως και 30%.\nΑυτή είναι η αλήθεια κύριοι, όλα τα υπόλοιπα θα είναι σανός συριζαίϊκος για να περνά η ώρα.\nΚαι κάτι τελευταίο: Αφού η συμφωνία αυτή μπορούσε να κλείσει από το Νοέμβριο γιατί άφησαν να περάσουν τόσοι μήνες προκαλώντας μεγάλη ζημιά; Και ποιος θα την πληρώσει;\nΘανάσης Τ.07/04/2017 15:12:22\nΕπιτέλους! Τόση αναμονή δεν πήγε χαμένη............:\nSea Loyalty07/04/2017 15:12:30\nΔεν ξέρω αν το εξοργιστικό είναι αυτό καθ' εαυτό το κόψιμο μισθών, συντάξεων, μείωση αφορολόγητου δηλαδή αύξηση φόρων στα χαμηλά εισοδήματα, το πιό εξοργιστικό που συμβαίνει είναι όλο αυτό το θέατρο του παραλόγου που στήνεται κάθε φορά που πρέπει να παρθούν τέτοιες αποφάσεις. Στην θεατρική παράσταση πέραν των ελληνικών κυβερνήσεων που συμμετέχουν κάθε φορά με τον καλύτερο τρόπο, τον μεγαλύτερο ρόλο τον έχουν οι θεσμοί, για τον εαυτό τους κρατάνε πάντα τους πρωταγωνιστικούς ρόλους. Εχουμε χορτάσει τσαλιμάκια. Δεν χρειάζεται βρε λεβέντες ούτε τόσο πηγαινέλα, ούτε τόσες δακρυβρεχτες δηλώσεις, ούτε τόση προσπάθεια - και καλά - ούτε τόσο μπλα - μπλα για κάτι που μπορείτε να κάνετε με δυό- τρία τηλεφωνήματα. Εξάλλου τι μπορεί να κάνει ο 80χρονος παπούς και πως να αντιδράσει, ότι γουστάρετε κάνετε και δεν του δίνετε κανένα λογαριασμό. Πως να αντιδράσει ο υπάλληλος με τα έξι ή επτά χιλιάρικα εισόδημα τον χρόνο, έρμαιο των ορέξεών σας είναι. Γιατί λοιπόν στήνετε όλο αυτό το πανηγύρι, για ποιόν λόγο ξοδεύετε τα χρήματα των φορολογουμένων άδικα και ιδιαίτερα αυτών που τα φέρνουν βόλτα με πόνο ψυχής?\nΘόδωρος Hellados@ Sea Loyalty07/04/2017 15:19:45\nΗ μείωση αφορολόγητου (στα 5800-5500 πόσο θα 'ναι) "χτυπάει" απευθείας τον πυρήνα του Σύριζα. Από το αφορόλογητο και μόνο έχει -2% αβλεπεί. Αυτοί που τον ψήφισαν και με τα δυο χέρια είναι.\nΤώρα θα μουτζώνονται και με τα δυο χέρια.\nΠιθανολογώ τον Σύριζα στο 8-9 % στα έγκυρα μετά την ψήφιση των νέων μέτρων.\nGizzer@ Θόδωρος Hellados07/04/2017 15:59:12\n2,000,000 ΔΥ και οι οικογένειές τους είναι ένα συμπαγές 20% επί των ψηφισάντων. Μη χαλιέσαι αδίκως....\nΘόδωρος Hellados@ Gizzer07/04/2017 20:41:15\nΣ' αυτούς δεν θα ισχύσει το αφορολόγητο?\nΓιατί κρίνετε επιπόλαια?\nΘόδωρος Hellados@ Gizzer07/04/2017 21:42:12\nΘέλετε να φύγει ο Σύριζα ή δεν θέλετε?\nΠαρατηρητής@ Sea Loyalty07/04/2017 15:32:25\n"πρέπει να στριμώξεις τον ξάδελφο σου τον μπατζανάκη σου που δουλεύει στο δημόσιο και δεν τον νοιαζει που αυτη την καθυστερηση θα την πληρωσεις εσυ"\nΘόδωρος Hellados07/04/2017 15:14:14\nΡε, μην τους αφήσετε σε χλωρό κλαρί, ρε..\nΣτριμώξτε τους όπου τους βρείτε!\nGizzer@ Θόδωρος Hellados07/04/2017 15:58:00\nΜείνε ήσυχος! Τώρα τρέχει ο σκληρός ...Χατζηδάκης με τα κουβαδάκια του!\nΘόδωρος Hellados@ Gizzer07/04/2017 20:40:19\nΔλδ. ποιος άλλος?\nΠαρατηρητής@ Θόδωρος Hellados07/04/2017 20:47:59\nΣήμερα είναι Παρασκευή. Βλέπετε κάτι το διαφορετικό σήμερα, γύρω σας, παντού;\nΑκάθεκτη θα πάει η Κυβέρνηση μέχρις το 2019 για την πλάκα της. Τέτοια στοιβαρή και συμπαγής Κυβέρνηση δεν έχει ξαναγίνει στην Μεταπολίτευση. Συμφωνεί και εφαρμόζει οικονομικά μέτρα, που αν μια κυβέρνηση πασόκ ή νουδού έκανε το ίδιο στο παρελθόν θα έφευγε με ελικόπτερα και θα καιγόταν πέντε μεγάλες πόλεις της Ελλάδας.\nΣήμερα όμως είναι Παρασκευή, απλά.\nΚαι οι λιμπεραλιστές αδιάφοροι της αξ.αντιπολιτεύσεως κάνουν ότι δεν βλέπουν ότι ο Τραμπάκουλας του υπ.παιδείας δημιουργεί γενιά σκληροπυρηνικών Πιονέρων στα σχολεία, με βιβλία Ιστορίας ανατολικου μπλοκ.\nΡηνα@ Gizzer07/04/2017 16:06:40\nΜα δεν ηρθαν τυχαια, ηρθαν βασει σχεδιου.\nΔεξιός (πραγματικός)@ Gizzer07/04/2017 18:11:17\nΕπαναλαμβάνω, όχι μόνο οι "λιμπεραλιστές αδιάφοροι της αξ.αντιπολιτεύσεως" αλλά και οι μεσαιοακροαριστεροί της αξ.αντιπολιτεύσεως που μάλιστα δεν είναι και καθόλου αδιάφοροι, αντιθέτως είναι πολύ ενδιαφερόμενοι και μάλιστα συνεργαζόμενοι με τους ομοϊδεάτες τους της Άκρας Αριστεράς. (Ευτυχώς όμως έχουν περιθωριοποιηθεί σε έναν κάποιο βαθμό από τους Δεξιούς αντι-κομμουνιστές του κόμματος)\nΡαβινος@ Gizzer07/04/2017 18:36:53\nΕτσι ειναι.Που το βλεπεις το λαθος ? Τι φταιει η αξ αντιπολιτευση για το τι κανει ο τραμπακουλας και ο καθε φαφουτογερος συριζοσυμμοριτης .Δεν τους ψηφισε ο σοφος λαος ας τα λουστει τωρα.Τα παιδια στα σχολεια που θα εξελιχθουν σε κοκκινους πιονερους δεν εχουν γονεις ορφανα ειναι ?Ας προσεχαν .Ο σοφος λαος εχει κοντη μνημη και αυτο το ξερουν καλα οι κομμουνστοσυμμοριτες τοσους και τοσους καθαρισαν και την γλυτωσαν στο παραπετασμα και με την επιστροφη τους ως οιονει συνταξιουχοι εγιναν εισοδηματιες και με αναδρομικη ισχυ μαλιστα απο τον ξεφτιλα γιαννοπουλο της πασοκαριας .Μεχρι το 2019 ποιος ζει ποιος πεθαινει οπως ειπε ο ραμολι ζουραρις.Οσο για τον λαο ηθελεστα και παθεστα !\nΔεξιός (πραγματικός)07/04/2017 17:10:34\nΠιστοί στην ιστορική παρακαταθήκη της Αριστεράς. Ακούτε; Αριστεράς χωρίς εισαγωγικά. Ναι, η κυβέρνηση είναι Αριστερή, ακροαριστερή για την ακρίβεια, και συνεχίζει με την ιστορική παράδοση των συμμοριτών. Να γλείφουν εκεί που έφτυναν.\naris. aold07/04/2017 18:08:26\nΟ Σύριζα και ο Τσίπρας έχουν χάσει το τραίνο εδώ και καιρό, ο κόσμος έχει κατανοήσει την ανακολουθία προεκλογικών λόγων και μετεκλογικών έργων.\nΤο μεγάλο πρόβλημα αυτής της κυβέρνησης είναι η μνημειώδης ανικανότητα της να υλοποιήσει και τα απλούστερα.\nΤο ερώτημα είναι εάν και αυτά τα μέτρα δίνουν λύση στο ελληνικό πρόβλημα όπως το ζούμε τα τελευταία επτά χρόνια.\nΚαμία χώρα με αυτήν την σχέση, ΑΕΠ προς χρέος, ΑΕΠ προς μισθούς+συντάξεις, και με αυτό το ύψος κόκκινων δανείων και ληξιπρόθεσμων οφειλών δεν μπορεί να βγει να δανειστεί στις αγορές.\nΣτα δύο κρίσιμα θέματα που είναι α)παραγωγικότητα και κόστος δημόσιου τομέα β)κόκκινα δάνεια ιδωτικού τομέα δεν έχει γίνει απολύτως τίποτα.\nΠροφανώς οι Γερμανοί συμφώνησαν με αυτά τα μέτρα γιατί δεν θέλουν το ελληνικό πρόβλημα να μονοπωλήσει τις εκλογές τους.\nIgor Rasputin07/04/2017 18:46:18\nΑφού τα συμφώνησαν όλα στη Μαλτα η τρόικα - θεσμοί τι έρχονται να κάνουν στην Αθήνα;\nΘανάσης Τ.@ Igor Rasputin07/04/2017 22:35:47\nΓια τα πανωπροίκια...\nΠαρατηρητής@ Igor Rasputin07/04/2017 23:04:06\nΔιαβάστε Θανάση Κ. Τίποτα δεν συμφωνήθηκε ακόμη. Το ΔΝΤ επιμένει μέχρι κεραίας σε όλα. Το μόνο που συμφωνήθηκε είναι η επιστροφή της τρόικας με τη σύμφωνη άποψη της κυβέρνησης ότι θα νομοθετήσει τις συντάξεις και τα υπόλοιπα. Με την υπόσχεση για να είμαι ειλικρινής.\nΧρείαζεται και SLA που είναι και τεχνικό θέμα.\n"Άλλο αρνητικό. Τα αντίμετρα που είναι... οέο; "\nΈ ΟΧΙ !!!\nΚΑΙ ΤΕΤΟΙΕΣ ΕΡΩΤΗΣΕΙΣ !!!!!!!!!!\nτα ...αντίμετυρα πουείναι Μα ...ΕΚΕΙ ΠΟΥ ΕΙΝΑΙ ΚΑΙ ΤΟ ..."επίδομα " των βουλευτών ....τί πασοκ παλαιο είναι ...\nΤους πήρατε απόβαρο πρίν τη ¨σκληρή διαπραγμάτευση ¨;;;


Συνέντευξη εφ΄ όλης της ύλης παραχώρησε ο βουλευτής Λακωνίας της Νέας Δημοκρατίας, Θανάσης Δαβάκης, στη δημοσιογράφο Φωτεινή Μακεδονοπούλου, στο πλαίσιο της εβδομαδιαίας εκπομπής του Super TV, που έχει επίκεντρο τη Λακωνία και μεταδίδεται ζωντανά από το στούντιο της apela.gr στη Σπάρτη.\nΟ κ. Δαβάκης μίλησε αρχικά για τον κορωνοϊό, τις συνέπειες της πανδημίας, τα κρούσματα στη Λακωνία και τους αλλοδαπούς εργάτες γης. «Εμείς ως Λακωνία, θεωρώ ότι έχουμε επιδείξει μία εξαιρετική συμπεριφορά», σημείωσε μεταξύ άλλων. Στη συνέχεια αναφέρθηκε στην τουριστική κίνηση στον νομό μας λέγοντας πως «ήταν μια πολύ καλή χρονιά» καθώς και στον αγροτικό τομέα, τονίζοντας πως «ο Λάκωνας αγρότης είναι σε μια δύσκολη περίοδο».\nΑκολούθως, ο κ. Δαβάκης μιλώντας για τις πανεπιστημιακές σχολές, ανέφερε πως ήταν «πλήγμα» η απομάκρυνση της νοσηλευτικής από τη Σπάρτη και τόνισε πως η πρόταση για ίδρυση ΤΕΦΑΑ «δεν είναι άσχημη, είναι θετική». Σημείωσε ακόμη πως «αυτό το οποίο πρέπει να κάνουμε αυτή τη στιγμή είναι να θωρακίσουμε τις υπάρχουσες σχολές και να διεκδικήσουμε τη νοσηλευτική σχολή». Όσον αφορά στο θέμα του αεροδρομίου, ο κ. Δαβάκης είπε πως «πλέον τα αεροδρόμια δεν τα φτιάχνουν τα κράτη. Πρέπει να βρεθεί επενδυτής ο οποίος να κάνει νέο αεροδρόμιο» και πρόσθεσε πως το υπάρχον αεροδρόμιο στο Πυρί «πρέπει να αξιοποιηθεί».\nΕπιπλέον, ο βουλευτής Λακωνίας της Νέας Δημοκρατίας αναφέρθηκε στα Ελληνοτουρκικά θέματα, στα εξοπλιστικά προγράμματα και στις ένοπλες δυνάμεις. Ακόμη, μιλώντας για την Αυτοδιοίκηση, εξήρε το έργο της περιφερειακής αρχής και του Αντιπεριφερειάρχη Λακωνίας Θεόδωρου Βερούτη και υπογράμμισε πως έχει άριστη συνεργασία με όλους τους Δημάρχους του τόπου. Τέλος, ερωτηθείς για τη δημοτική αρχή Σπάρτης τόνισε πως «έχει ξεκινήσει με πολλά όνειρα» υπογραμμίζοντας ωστόσο πως «υπάρχει μια δυσλειτουργικότητα».


Αισιόδοξοι χωρίς λογική - στο Καρφί\nΑισιόδοξοι χωρίς λογική\nΠροσπαθώντας να καταλάβω από πού αντλούν οι κυβερνητικοί την αισιοδοξία τους ότι το νερό μπήκε στo αυλάκι και ότι πλέον η κατάσταση θα βαίνει διαρκώς βελτιούμενη, ομολογώ ότι απογοητεύτηκα γιατί δεν βρίσκω πουθενά μια χαραμάδα ελπίδας.\nΙσως να φταίει το γεγονός ότι δεν είμαι αρκούντως Συριζαίος και έχω το μειονέκτημα να σκέφτομαι και να λειτουργώ με την κοινή λογική και τα δεδομένα.\nΕχουμε και λέμε λοιπόν: οι εισπράξεις των δημόσιων ταμείων πάνε από το κακό στο χειρότερο, όπως και οι εισπράξεις των ασφαλιστικών ταμείων. Το γιατί δεν χρειάζεται να το αναλύσουμε γιατί είναι ηλίου φαεινότερον. Ο πολύς κόσμος στέγνωσε κυριολεκτικά.\nΗ κατανάλωση διαρκώς πέφτει ακόμα και στα είδη πρώτης ανάγκης, και αυτό είναι ευεξήγητο.\nΤο διαθέσιμο εισόδημα της συντριπτικής πλειονότητας των Ελλήνων απομειώνεται διαρκώς τα τελευταία 7 χρόνια και για την προοπτική αύξησης έστω και λίγο δεν συζητά κανείς.\nΗ ανεργία τροφοδοτείται καθημερινά με νέα θύματα λόγω των λουκέτων επιχειρήσεων ή της συρρίκνωσης των δραστηριοτήτων τους, παρά τις «μαϊμουδιές» με τα προγράμματα ολιγόμηνης απασχόλησης του ΟΑΕΔ, που είναι στάχτη στα μάτια και δεν είναι τίποτε άλλο από μια προσωρινή ελεημοσύνη για να κρατιούνται οι δείκτες και να επαίρονται οι κυβερνητικοί αξιωματούχοι ότι επί των ημερών τους ανακόπηκε ο ρυθμός αύξησης της ανεργίας!\nΟι επενδύσεις είναι άλλη μια θλιβερή ιστορία. Τα πρόσφατα καραγκιοζιλίκια με την ιδιωτικοποίηση του ΟΛΠ είναι το πλέον τρανταχτό παράδειγμα ότι αυτή η κυβέρνηση βλάπτει σοβαρά και τις επενδύσεις.\nΟταν φτάνεις στο γελοιοδέστατο σημείο να προσπαθείς, με βλαχοκουτοπονηριά, να αλλάξεις μια υπογραμμένη συμφωνία, δήθεν με νομοτεχνικές βελτιώσεις, αυτό δείχνει μόνο ένα πράγμα: δεν θέλουν επενδύσεις γιατί απλώς στο DNA τους κυριαρχεί η αντίληψη του κρατισμού, των κολχόζ, της κολεκτιβοποίησης και της ισότητας όλων στη μιζέρια. Μια σοβιετικοποίηση όπου ο διαχωρισμός της κοινωνίας είναι πολύ απλός: τα μέλη του κόμματος και οι άλλοι!\nΠοιος λοιπόν σοβαρός επενδυτής θα ζυγώσει τη χώρα όταν πέραν όλων των αντικινήτρων που συγκεντρώνει, τόσο σε φορολογικό όσο και σε θεσμικό επίπεδο, έχει και το επιπλέον άχθος μιας εχθρικής κυβέρνησης που απορρίπτει μετά βδελυγμίας το κέρδος των επιχειρήσεων;\nΜόνο «κοράκια» που θα εκμεταλλευτούν τις ευκαιρίες που τους δίνουν οι μνημονιακοί νόμοι να περιμένουμε και όχι σοβαρούς επενδυτές με όραμα στο αναπτυξιακό επιχειρείν.\nΝα περάσουμε στην Υγεία. Προσωπικά θυμάμαι και σε άλλες εποχές να υπάρχουν προβλήματα στη δημόσια υγεία, με ράντζα στους διαδρόμους των νοσοκομείων και τα γνωστά φακελάκια, αλλά η παροχή ιατρικών υπηρεσιών δεν αμφισβητήθηκε ποτέ. Αυτό που βλέπουμε σήμερα, με ασθενείς να αγοράζουν γάζες, υλικά εγχείρησης για να πάρουν προτεραιότητα και σεντόνια από το σπίτι δείχνει ότι το τερματίσαμε.\nΚαι τι να πούμε για την Παιδεία, όπου ο αρμόδιος υπουργός, επειδή δεν μπορεί να προσλάβει δασκάλους και καθηγητές να καλύψουν τις ανάγκες των σχολείων, απλώς κόβει ώρες διδασκαλίας μαθημάτων και αυξάνει τα διαλείμματα για να βολευτεί η κατάσταση.\nΠεριττεύει η αναφορά στις κοινωνικές δομές και στις υπηρεσίες των ευπαθών ομάδων της κοινωνίας και τα ιδρύματα με απλήρωτους εργαζομένους για μήνες. Οταν ένα κράτος δεν μπορεί να πληρώσει τις καθαρίστριες ενός νοσοκομείου, είναι προφανές ότι μιλάμε για ένα φαλιρισμένο κράτος από το οποίο δεν έχει κανείς να περιμένει και πολλά.\nΣυν αυτοίς, η χώρα συνεχίζει να βρίσκεται στον στενό κορσέ των μνημονίων και πολύ φοβάμαι ότι θα συνεχίσει και μετά το 2018, έχει δε μπροστά της -και πολύ σύντομα- την υποχρέωση να πάρει κι άλλα μέτρα που δεν είναι μόνο αυτά που προβλέπει ο αυτόματος κόφτης. Και το κυριότερο όλων, δεν έχει απαλλαγεί διά παντός από το ενδεχόμενο του Grexit ακόμα και μετά από όλα όσα έχουν επισυμβεί.\nΚι αυτό γιατί η ρευστότητα στην Ευρώπη, μετά και το δημοψήφισμα των Αγγλων, είναι τέτοια που ουδείς μπορεί να προβλέψει τις εξελίξεις αν η Ε.Ε. μείνει με 27 μέλη, αν θα υπάρξουν διαλυτικά φαινόμενα ή αν δημιουργηθεί μια Ευρώπη πολλών ταχυτήτων ή ένα κλαμπ των ισχυρών απαλλαγμένο από τα περιττά βαρίδια στα οποία σίγουρα συγκαταλεγόμαστε κι εμείς.\nΗ αισιοδοξία τους λοιπόν από πού αντλείται, αν βέβαια δεν είναι κάποιο κλινικό σύμπτωμα;\nΠατέρας κρατούσε φυλακισμένες τις ανήλικες κόρες του